Тиббий-меҳнат эксперт комиссиялари тўғрисида Низом (ЎзР ВМ 23.06.1994 й. 317-сон қарорига 1-илова) | Ногиронлик, вақтинча меҳнатга кобилиятсизлик (ТМЭК, ТМК) | Ўз кучини йўқотган ҳужжатлар | Пенсиялар. Нафақа. Ижтимоий ҳимоя | ЎзР КонунчилигиМаълумотлар тизими «Тиббий-меҳнат эксперт комиссиялари тўғрисида Низом (ЎзР ВМ 23.06.1994 й. 317-сон қарорига 1-илова)» | NRM.uz\nЎзР Конунчилиги/ Пенсиялар. Нафақа. Ижтимоий ҳимоя/ Ўз кучини йўқотган ҳужжатлар/ Ногиронлик, вақтинча меҳнатга кобилиятсизлик (ТМЭК, ТМК)/ Тиббий-меҳнат эксперт комиссиялари тўғрисида Низом (ЎзР ВМ 23.06.1994 й. 317-сон қарорига 1-илова)\n1994 йил 23 июндаги\n1. Тиббий-меҳнат экспертиза хизмати (ТМЭ) Ўзбекистон Республикаси Ижтимоий таъминот вазирлигининг мустақил таркибий бўлинмаси ҳисобланади ва ягона марказлаштирилган тизимга эга бўлади.\n2. Тиббий-меҳнат экспертиза тизимига қуйидагилар киради:\nИжтимоий таъминот вазирлигининг ТМЭ бўйича инспекцияси - юқори бўғин;\nҚорақалпоғистон Республикаси, вилоятлар ва Тошкент шаҳар марказий тиббий-меҳнат эксперт комиссиялари (ТМЭК) - ўрта бўғин;\nтуман, туманлараро, шаҳар (умумий соҳадаги) ва марказлаштирилган ТМЭКлар - бошланғич бўғин;\nИжтимоий таъминот вазирлигининг Ўзбекистон ногиронларни экспертиза қилиш ва уларнинг меҳнат қобилиятини тиклаш илмий-тадқиқот институти-маслаҳат берувчи бўғин, унинг фаолияти ўз низоми билан тартибга солинади.\n3. Тиббий-меҳнат экспертиза хизматининг асосий вазифалари қуйидагилар ҳисобланади:\nреспубликада ногиронликнинг аҳволини ўрганиш;\nфуқароларнинг меҳнат қобилиятини экспертиза қилиш ва тиббий-меҳнат эксперт комиссияларининг фаолиятини такомиллаштириш, ногиронликнинг олдини олиш ва ногиронларни реабилитация қилиш;\nвазирликлар, идоралар, корхоналар, муассасалар, ташкилотлар раҳбарларининг, маҳаллий ҳокимият органларининг (ўз ҳуқуқлари доираларида) ногиронларга нисбатан хатти-ҳаракатларининг қонунийлигини таъминлаш;\nногиронларга уларнинг ҳаёт кечиришида, ўқишида ва меҳнат фаолиятида тенг имкониятларга эга бўлишларига ёрдам бериш;\nногиронликнинг олдини олиш ва ногиронларни реабилитация қилишга оид илмий асосланган тавсияномаларни ишлаб чиқиш ва жорий этиш;\nногиронларга ўз вақтида ва мукаммал тиббий, ижтимоий ва маиший ёрдам кўрсатувчи ногироклик муаммоларига алоқадор барча муассасалар ва ташкилотларнинг куч-ғайратларини мувофиқлаштириш;\nИжтимоий таъминот вазирлигини, у орқали эса республиканинг юқори раҳбарларини ногиронликнинг аҳволи ва унинг сабаблари ҳамда унинг олдини олиш ва камайтириш учун кўрилаётган зарур чора-тадбирлар тўғрисида мунтазам хабардор қилиб туриш.\n4. Тиббий-меҳнат эксперт комиссияларининг ишига умумий раҳбарликни Ижтимоий таъминот вазирлигининг тиббий-меҳнат экспертизаси инспекциясининг бошлиғи амалга оширади.\n5. Жойларда ТМЭ хизматини ташкил этиш ва уни бошқариш учун ТМЭ бўйича бош эксперт тайинланади. Бош эксперт 10 дан ортиқ бошланғич ТМЭК ёки юқори ТМЭКнинг 2 ва ундан ортиқ таркиблари бўлганда тайинланади. Бошқа ҳолларда ташкилий вазифалар юқори ТМЭК раисига юкланади.\n6. Ижтимоий таъминот вазирлигининг тиббий-меҳнат экспертизаси инспекцияси бошлиғи ижтимоий таъминот Вазири томонидан лавозимга тайинланади ва лавозимидан озод этилади.\nБош экспертлар ва марказий ТМЭК раислари инспекция бошлиғининг минтақавий ҳокимликлар билан келишилган тақдимномасига кўра ижтимоий таъминот Вазири томонидан лавозимга тайинланадилар ва лавозимдан озод этиладилар. Марказий ТМЭК иккинчи таркибларининг раислари минтақанинг бош эксперти томонидан танланадилар.\nТуман, туманлараро, шаҳар ва ихтисослаштирилган ТМЭКнинг раислари тиббий-меҳнат экспертиза бўйича инспекция бошлиғи ва маҳаллий ҳокимликлар билан келишилган ҳолда бош эксперт томонидан лавозимга тайинланадилар ва лавозимдан озод этиладилар.\n7. Тиббий-меҳнат эксперт комиссиялари ўз ишларини ҳудудий принциплар бўйича олиб борадилар ва ўз фаолиятларида Ўзбекистон Республикаси Конституциясига, Ўзбекистон Республикаси қонунларига, Ўзбекистон Республикаси Олий Кенгашининг қарорларига ва бошқа қарорларга, Ўзбекистон Республикаси Президентининг фармонларига, Ўзбекистон Республикаси Вазирлар Маҳкамасининг қарорлари ва фармойишларига, Ўзбекистон Республикаси Ижтимоий таъминот вазирлигининг норматив ҳужжатларига ва мазкур Низомга амал қиладилар.\n8. Тиббий-меҳнат эксперт комиссияларининг фаолияти кенгашиб ишлаш асосида амалга оширилади. Тиббий-меҳнат эксперт комиссияларининг ногиронларнинг меҳнат шароитлари ва хусусиятлари ҳақидаги хулосалари мулкчилик шаклларидан қатъи назар, корхоналар, муассасалар ва ташкилотларнинг маъмуриятлари учун мажбурий ҳисобланади.\n9. Тиббий-меҳнат эксперт комиссияларини жойлаштириш ёки даволаш муассасаларининг базаларида ёки шу мақсадлар учун махсус ажратилган биноларда маҳаллий ҳокимликлар билан келишган ҳолда, шу жумладан, шартнома асосида амалга оширилади. Ҳокимликлар билан ТМЭК ўртасидаги шартномалар ТМЭКни хўжалик асбоб-ускуналари, электр энергияси, иссиқлик, транспорт, ёнилғи-мойлаш материаллари ва бошқа нарсалар билан таъминлаш учун асос бўла олади.\n10. Тиббий-меҳнат эксперт комиссияларини асбоб-ускуналар ва зарур ашёлар билан жиҳозлаш маҳаллий ҳокимликлар ёрдамида соғлиқни сақлаш ва ижтимоий таъминот муассасалари, мазкур минтақанинг корхоналари, ташкилотлари ва муассасалари билан тўғридан-тўғри шартномалар тузиш йўли билан амалга оширилади.\nТМЭК билан соғлиқни сақлаш муассасалари ўртасидаги шартномалар ТМЭК тиббий асбоб-ускуналар ва зарур ашёлар билан таъминлаш учун асос бўлиб ҳисобланади.\n11. ТМЭКни жиҳозлаш табели тиббий-меҳнат экспертиза инспекцияси томонидан тузилади ва Ижтимоий таъминот вазирлиги томонидан тасдиқланади.\n12. ТМЭК фаолияти учун зарур бўлган бланклар Ижтимоий таъминот вазирлиги томонидан тасдиқланади. ТМЭК маълумотномалари бланклари фақат Вазирлик томонидан тақсимланади.\n13. Тиббий-меҳнат эксперт комиссияларини сақлаш харажатлари Ўзбекистон Республикаси давлат бюджетида назарда тутилган, Ўзбекистон Республикаси Ижтимоий таъминот вазирлиги томонидан тақсимланадиган маблағлар ҳисобига амалга оширилади.\n14. Барча даражалардаги тиббий-меҳнат эксперт комиссиялари штамп ва муҳрларга эга бўладилар.\n15. Минтақанинг бош экспертлари бошчилик қиладиган Марказий тиббий-меҳнат эксперт комиссиялари юридик шахс ҳисобланадилар ва мустақил балансга, банк муассасаларида ҳисоб-китоб (шу жумладан, валюта) счётларига, Ўзбекистон Республикаси Давлат герби тасвирланган ва ўз номи ўзбек ва рус тилларида қайд этилган муҳрга эга бўладилар, суд ёки хўжалик судида даъвогар ва жавобгар бўлишлари мумкин, пул маблағларини тасарруф қиладилар, улардан тўғри фойдаланилиши учун бош эксперт жавобгардир.\nII. ТИББИЙ-МЕҲНАТ ЭКСПЕРТИЗА ХИЗМАТИ\nТАРКИБИЙ БЎЛИНМАЛАРИНИНГ ТАРКИБИ\n16. Тиббий-меҳнат экспертиза инспекцияси 6 мутахассисдан иборат бўлади:\nТМЭ бўйича бош мутахассислар - 3 киши;\nТМЭ бўйича етакчи мутахассислар - 2 киши.\n17. Минтақа бош эксперти бошқарув аппаратига:\nкадрлар масаласи бўйича мутахассис киради.\n18. Марказий ТМЭКнинг ҳар бир таркиби 4 нафар шифокордан иборат бўлади.\nМарказий ТМЭК таркибига терапевт, жарроҳ ва невропатолог киради. Тўртинчи врачнинг ихтисоси минтақа хусусиятлари, касалланиш ва ногиронлик тузилмасидан келиб чиқиб аниқланади. Зарур ҳолларда кўрсатиб ўтилган врач ўрнига ТМЭК таркибига психолог, социолог ва бошқа мутахассислар киритилиши мумкин. Марказий ТМЭКда ишлаш учун меҳнатга соатбай ҳақ тўлаш шарти билан тиббиёт, техника ва бошқа масалалар бўйича маслаҳатчилар жалб қилиниши мумкин. Врачлардан бири ТМЭК раис этиб тайинланади.\nКомиссия штатига, шунингдек, тиббий ҳамшира, тиббий рўйхатга олувчи, санитарка, автомобиль бўлса, ҳайдовчи киради.\n19. Туман, туманлараро, шаҳар ва ихтисослашган тиббий-меҳнат эксперт комиссиялари уч врачдан ташкил этилади.\nУмумий соҳадаги комиссия таркибига терапевт, жарроҳ, невропатолог киради.\nИхтисослашган соҳадаги комиссия таркибига ихтисоси комиссия соҳасига мувофиқ келувчи икки врач ва терапевт ёки невропатолог киради.\nУмумий соҳа ТМЭКга уч врачдан бири, ихтисослашган соҳа ТМЭКга ихтисоси комиссия соҳасига мувофиқ келувчи икки врачдан бири раис қилиб тайинланади.\nКомиссия штатига, шунингдек, катта тиббиёт ҳамшираси, тиббий рўйхатга олувчи, санитарка, автомобиль бўлса, ҳайдовчи киради.\n20. Барча даражадаги ТМЭКларда ишлаш учун ихтисоси бўйича камида 3 йил меҳнат стажига эга бўлган врачлар жалб этиладилар.\n21. Врач-экспертлар камида 5 йилда бир марта малака ошириш ва ихтисослаштиришдан ўтишга мажбурдирлар.\nIII. ТИББИЙ-МЕҲНАТ ЭКСПЕРТ\nКОМИССИЯЛАРИНИ ТАШКИЛ ЭТИШ\n22. Тиббий-меҳнат эксперт комиссияларини ташкил этиш, қайта ташкил этиш ва тугатиш Ижтимоий таъминот вазирлиги ихтиёрида бўлиб, ТМЭ инспекцияси томонидан амалга оширилади.\n23. Қорақалпоғистон Республикаси, вилоятлар ва Тошкент шаҳри Марказий ТМЭКлари бошланғич бўғин бешта комиссиясига битта таркиб ҳисобида ташкил этилади.\n24. Умумий соҳа бошланғич тиббий-меҳнат эксперт комиссиялари (туман, туманлараро, шаҳар) юз-юз йигирма минг катта ёшли аҳолига битта комиссия ҳисобидан ташкил этилади.\nГеографик, демографик ва бошқа хусусиятлар (аҳолининг зичлиги, касалланиш, ногиронлик даражаси, катта ёшли аҳолининг салмоғи)ни ҳисобга олиб истисно тарзида 80-100 минг катта ёшли аҳолига битта комиссия ҳисобидан комиссиялар ташкил этилиши мумкин.\nАҳолининг сони ва зичлиги юқори бўлмаган чўл ва тоғли жойларда ярим ставкали (иш куни тўлиқ бўлмаган) ТМЭКлар ташкил этилиши мумкин.\n25. Ихтисослашган тиббий-меҳнат эксперт комиссиялари минтақадаги касалланиш ва ногиронлик даражаси ва таркибига кўра ташкил этилади.\n26. Тиббий-меҳнат эксперт комиссиялари йиғилишларида даволаш-профилактика муассасаларининг тиббий-маслаҳат комиссиялари (ТМК) раислари, даволовчи врачлар, ижтимоий таъминот бўлимлари, маъмурият ва корхоналар, муассасалар ҳамда ташкилотлар касаба уюшмалари қўмиталари, мудофаа ишлари, ногиронлар жамиятлари бўлимларининг вакиллари иштирок этишлари мумкин.\n27. Барча даражадаги тиббий-меҳнат эксперт комиссиялари юқори турувчи бўғин раҳбарлари томонидан тасдиқланадиган режа ва жадвал бўйича ишлайдилар.\n28. Тиббий-меҳнат эксперт комиссиялари учун 7 соатлик иш куни белгиланган. Комиссия йиғилиши 5,5 соат давом этади. Бир йиғилишда ҳар бир кишига 20-30 минут сарфлаб 10-12 кишини текширувдан ўтказиш назарда тутилади. Бир касални уйда ёки стационарда текширувдан ўтказиш учун шаҳарда 2 соат, қишлоқ жойларда 3 соат ажратилади.\nIV. ТИББИЙ-МЕҲНАТ ЭКСПЕРТИЗА ХИЗМАТИ\nТАРКИБИЙ БЎЛИНМАЛАРИНИНГ ВАЗИФАЛАРИ\n29. Тиббий-меҳнат экспертиза инспекцияси зиммасига қуйидагилар юкланади.\nТМЭ хизмати ишини ташкил этиш ва ТМЭКнинг барча даражадаги ҳокимликлар бошқарув органлари ва ўзларига қарашли муассасалар билан биргаликдаги ишни келишиб олиш;\nреспубликада тиббий-меҳнат экспертизасининг сифатини ва илмий асосланганлигини таъминлаш, ТМЭК фаолиятининг янги шаклларини жорий қилиш;\nТМЭ хизматини малакали кадрлар билан бутлаш;\nТМЭК врачларининг эгаллаб турган лавозимларига мувофиқлиги ва уларга малака тоифасини бериш аттестациясини ўтказишни ташкил қилиш;\nреспубликада ногиронликнинг аҳволи ва сабабларини ўрганиш ҳамда таҳлил қилиш, ногиронликнинг олдини олиш ва ногиронларни реабилитация қилиш чора-тадбирларини ишлаб чиқиш;\nТМЭ муаммолари бўйича республика ҳамда тегравий илмий-амалий конференцияларни ташкил қилиш ҳамда ўтказиш;\nТМЭ хизмати фаолияти, республикада ногиронликнинг аҳволи ва сабаблари тўғрисида Ижтимоий таъминот вазирлигига мунтазам ахборот бериб туриш;\nТМЭ масалаларига оид хатлар, шикоятлар ва аризаларни кўриб чиқиш, уларнинг сабабларини ўрганиш;\nтиббий-меҳнат эксперт комиссияларига жойлар, зарур ускуна ва асбоблар билан таъминлашда ёрдам бериш;\nЎзбекистон ногиронларни экспертиза қилиш ва уларнинг меҳнат қобилиятини тиклаш илмий-тадқиқот институтига амалий ёрдам кўрсатиш;\nТМЭКларни уларнинг фаолияти учун зарур ҳужжатлар бланклари билан ўз вақтида таъминлаш;\nоммавий ахборот воситаларида ТМЭ масалаларини ёритиш.\n30. Минтақа бош эксперти зиммасига қуйидагилар юкланади:\nминтақа ТМЭК ишини ташкил қилиш;\nТМЭК фаолиятининг янги шаклларини, илғор тажриба ва фан ютуқларини жорий қилиш;\nкадрларни танлаш ва жой-жойига қўйиш, уларнинг ўз вақтида малака тоифаси олишлари учун аттестацияларини, ўз вақтида малака оширишларини ташкил этиш;\nминтақада ногиронликнинг аҳволи ва сабабларини таҳлил қилиш, ногиронликнинг олдини олиш ва ногиронларни реабилитация қилиш чораларини ишлаб чиқиш, бу ҳақда минтақадаги ҳокимликларга ахборот бериш;\nтиббий-меҳнат эксперт комиссияси (ТМЭК)нинг соғлиқни сақлаш, ижтимоий таъминот муассасалари, корхоналар, муассасалар ва ташкилотлар маъмурияти, касаба уюшмалари қўмиталари, меҳнат биржалари билан бирга ногиронликнинг олдини олиш, ногиронларни реабилитация қилиш ҳамда уларга тиббий ва маиший ёрдам кўрсатиш масалалари бўйича биргаликдаги фаолиятини мувофиқлаштириб бориш;\nТМЭК ва тиббий маслаҳат комиссияси (ТМК) шифокорлари вилоят жамияти ишини ташкил этиш ва унга раҳбарлик қилиш;\nсоғлиқни сақлаш муассасалари ва бошқа манфаатдор ташкилотлар билан биргаликда семинарлар ўтказиш;\nтиббий-меҳнат экспертизаси (ТМЭ) масалалари бўйича хатлар, шикоятлар ва аризаларни кўриб чиқиш ҳамда уларнинг сабабларини таҳлил қилиш;\nТМЭКни жойлаштиришни ташкил этиш, зарур асбоб-ускуналар ва анжомлар билан жиҳозлаш, ҳужжатлар иш қоғозлари билан ўз вақтида таъминлаш.\nТМЭК фаолияти, минтақада ногиронликнинг аҳволи ва сабаблари тўғрисида ТМЗ бўйича инспекцияга ўз вақтида ҳисоботлар тақдим этиш;\nоммавий ахборот воситаларида ТМЭ масалаларини ёритишни ташкил этиш;\nбарча даражалардаги ҳокимликлар, шунингдек, минтақадаги корхоналар, муассасалар ва ташкилотлар билан ТМЭКни жойлаштириш ҳамда жиҳозлаш масалалари бўйича шартномалар тузиш.\n31. Марказий ТМЭКлар зиммасига қуйидагилар юкланади:\nўзларига қарашли ТМЭКлар ишларини ташкил қилиш, улар фаолиятига илғор тажриба ва фан ютуқларини жорий этиш;\nхизмат кўрсатиш тўғрисида ногиронликнинг аҳволини ва унинг сабабларини таҳлил қилиш, ногиронликнинг олдини олиш ва ногиронларни реабилитация қилиш чораларини ишлаб чиқиш;\nтасарруфидаги ТМЭКларнинг манфаатдор ташкилотлар ва муассасалар билан биргаликдаги фаолиятини мувофиқлаштириб бориш;\nсоғлиқни сақлаш муассасалари билан биргаликда семинарлар ўтказиш;\nтасарруфидаги ТМЭКларга уларни жойлаштириш ва жиҳозлашда ёрдам бериш;\nтасарруфидаги ТМЭКларга ҳамда даволаш-касалликнинг олдини олиш муассасаларига ТМЭ масалалари бўйича маслаҳатлар бериш, шу жумладан, уларнинг йўлланмаларига биноан ногиронлар ва беморларни текширувдан ўтказиш;\nшифокорларни, масъул ходимларни, Ички ишлар вазирлиги (ИИВ) ва Миллий хавфсизлик хизмати (МХХ) ходимларини, шунингдек, ихтисослаштирилган транспорт билан таъминлашга даъвогар шахсларни бевосита текширувдан ўтказиш;\nТМЭК фаолияти, хизмат кўрсатиш теграсидаги ногиронликнинг аҳволи ва уларнинг сабаблари тўғрисида минтақанинг бош экспертига ўз вақтида ҳисоботлар тақдим этиш;\nхизмат кўрсатиш теграсидаги аҳоли ўртасида ТМЭ масалаларини ёритишни ташкил этиш;\nминтақада марказий ТМЭКнинг фақат битта таркиби мавжуд бўлган ҳолларда минтақанинг бош эксперти ҳуқуқ доирасига кирадиган тадбирларни бажариш.\n32. Бошланғич (туман, туманлараро, шаҳар ва ихтисослашган) ТМЭКлар зиммасига қуйидагилар юкланади:\nмеҳнатга лаёқатлилик аҳволини, уни узоқ вақт ёки доимий йўқотганликни, ногиронликнинг гуруҳини, сабабларини, бошланиш вақти ва муддатларини аниқлаш;\nўз меҳнат вазифаларини бажариш билан боғлиқ равишда майиб бўлиб қолган ёки бошқача тарзда касалланган ишловчиларнинг меҳнатга лаёқатлилигини йўқотганлик даражасини ҳамда уларнинг қўшимча ёрдам турларига муҳтожлигини аниқлаш;\nногиронлар саломатлигини тиббий ва ижтимоий-меҳнат бўйича тиклаш чораларини белгилаш ҳамда даволаш-касалликнинг олдини олиш муассасаларида ва корхоналарида тавсияларнинг бажарилишини назорат қилиш;\nкўчма мажлислар ўтказиш, оғир касалларни уйида ёки стационарларда текширувдан ўтказиш;\nдаволаш-касалликнинг олдини олиш муассасалари ва бошқа манфаатдор муассасалар билан биргаликда ногиронликнинг олдини олиш ва ногиронларни реабилитация қилишга доир тадбирларни ўтказиш;\nхизмат кўрсатиш теграсида ногиронликнинг аҳволини ва унинг сабабларини ўрганиш ҳамда бу ҳақда марказий ТМЭКга ҳисоботлар тақдим этиш;\nхизмат кўрсатиш теграсидаги даволаш-касалликнинг олдини олиш муассасалари шифокорлари учун ТМЭК масалалари бўйича семинарлар ўтказиш;\nТМЭК фаолиятига тааллуқли масалалар бўйича аҳоли ўртасида тушунтириш ишларини олиб бориш,\nV. ТИББИЙ-МЕҲНАТ ЭКСПЕРТИЗА ХИЗМАТИ\nТАРКИБИЙ БЎЛИНМАЛАРИНИНГ ҲУҚУҚЛАРИ\n33. Ижтимоий таъминот вазирлигининг ТМЭ бўйича инспекцияси қуйидаги ҳуқуқларга эгадир:\nжойларда бевосита текшириш йўли билан минтақа бош экспертлари ва барча даражадаги ТМЭКлар, шу жумладан, Ўзбекистон тиббий меҳнат экспертиза инспекцияси илмий-тадқиқот институти (ЎзТМЭИИТИ) фаолиятини назорат қилиш, текширишлар натижалари бўйича чора-тадбирлар кўриш;\nВазирликнинг розилиги билан ТМЭКни ташкил этишни, қайта ташкил этишни ва тугатишни амалга ошириш;\nбош экспертнинг ва барча даражалардаги ТМЭК раисларининг лавозимларига мувофиқлиги масалаларини кўриб чиқиш, ушбу масала юзасидан Ижтимоий таъминот вазирлигига таклифлар киритиш;\nТМЭ хизмати таркибий бўлинмалари раҳбарларига ногиронликнинг олдини олиш ва ногиронларни реабилитация қилиш масалалари бўйича тавсиялар бериш, барча даражалардаги ҳокимликларга уларни бажариш юзасидан таклифлар киритиш;\nногиронликнинг олдини олиш ва ногиронларни реабилитация қилиш бўйича Ўзбекистон Республикаси қонунларида, Ўзбекистон Республикаси Олий Кенгашининг қарорлари ва бошқа ҳужжатларида, Ўзбекистон Республикаси Президенти фармонларида, Ўзбекистон Республикаси Вазирлар Маҳкамасининг қарорлари ва фармойишларида, Ўзбекистон Республикаси Ижтимоий таъминот вазирлигининг норматив ҳужжатларида ҳамда ушбу Низомда назарда тутилган чора-тадбирларни бажармаётган корхоналар, муассасалар ва ташкилотлар раҳбарларининг хатти-ҳаракатлари юзасидан, Вазирликнинг розилиги билан, давлат бошқарув ва назорат органларига мурожаат қилиш;\nТМЭ тизими ходимларини рағбатлантириш ёки интизомий жазолаш бўйича ижтимоий таъминот Вазирига илтимосномалар киритиш;\nЎзТМЭИИТИ илмий кенгаши ишида қатнашиш;\nаттестация комиссиялари ишида қатнашиш;\nногирон марказий ТМЭК ва ЎзТМЭИИТИ қарорларидан норози бўлган ёки ушбу қарорларни асосланмаган деб ҳисоблаган ҳолларда ногиронларни холис ёки ушбу мақсад учун махсус тузилган мустақил комиссияларда такрорий текширувдан ўтказиш.\n34. Минтақанинг бош эксперти қуйидаги ҳуқуқларга эгадир:\nминтақа ТМЭКнинг ишларини, шу жумладан, эксперт хулосаларининг сифати ва асосланганлигини назорат қилиш;\nТМЭ бўйича инспекцияга минтақа ТМЭКни ташкил этиш, қайта ташкил қилиш ва тугатиш тўғрисида таклифлар киритиш;\nмарказий ТМЭКларнинг иккинчи таркиблари раислари лавозимларига талабгорларни танлаш;\nминтақанинг ТМЭКларига ногиронликнинг олдини олиш ва ногиронларни реабилитация қилиш масалалари бўйича тавсиялар бериш, минтақа ҳокимликларига уларни амалга ошириш бўйича таклифлар киритиш;\nбарча даражалардаги минтақа ТМЭКлари мажлисларида қатнашиш;\nТМЭКни маблағ билан таъминлаш харажатлари сметасини тузиш;\nногиронликнинг олдини олиш ва ногиронларни реабилитация қилиш бўйича ТМЭК тавсияларини бажармаётган минтақа корхоналари, муассасалари ва ташкилотлари раҳбарларининг хатти-ҳаракатлари юзасидан минтақа бошқарув ва назорат органларига мурожаат қилиш;\nминтақа ТМЭК ходимларини рағбатлантириш ёки интизомий жазолаш, шунингдек, уларни рағбатлантириш ёки интизомий жазолаш тўғрисида Ижтимоий таъминот вазирлигига илтимоснома киритиш;\nминтақа шифокорлари аттестациядан ўтказиладиган ҳолларда аттестация комиссиялари ишида қатнашиш;\nногирон марказий ТМЭКларнинг эксперт қарорларидан норози бўлган ёки ушбу қарорларни асосланмаган деб ҳисоблаган ҳолларда ногиронларни холис ёки махсус тузилган комиссияларда такрорий текширишдан ўтказиш;\nсуд-тиббиёт масалаларини ҳал этишда қатнашиш;\nреспублика ва тегра конференцияларида ҳамда бошқа минтақаларда ўтказиладиган семинарларда қатнашиш.\n35. Марказий ТМЭКлар қуйидаги ҳуқуқларга эгадирлар:\nхизмат кўрсатиш теграсидаги бошланғич ТМЭКларнинг фаолиятини ва тиббий меҳнат экспертизаси сифатини, шу жумладан, биринчи марта текширишдан ўтказилганлардан 25 фоизининг ҳамда такрорий текширишдан ўтказилганлардан 15 фоизининг тиббий-эксперт ҳужжатларини текшириб кўриш йўли билан, зарурат бўлганда ногирон деб топилганларни юзма-юз текшириб кўрган ҳолда, назорат қилиб бориш;\nтасарруфидаги бошланғич ТМЭКларнинг ногиронларни корхоналарда ишга жойлаштириш, ногиронларни даволаш-касалликларнинг олдини олиш муассасаларида тиббий кўрикдан ўтказиш ва саломатлигини тиклаш бўйича фаолиятини назорат қилиш;\nногиронларни шикоятлар ва аризалар бўйича текширишдан ўтказиш;\nбошланғич ТМЭКларнинг қарорларига ўзгартиришлар киритиш, асосланмаган тақдирда уларни бекор қилиш;\nхизмат кўрсатиш теграсида ТМЭКларни ташкил этиш, қайта ташкил қилиш ва тугатиш тўғрисида минтақа бош экспертига таклифлар киритиш;\nмарказий ТМЭК аъзолари, тасарруфидаги бошланғич ТМЭКлар раислари ва аъзолари лавозимларига талабгорларни танлаш ҳамда уларни минтақа бош экспертига тавсия этиш;\nногиронлар касаллигининг олдини олиш ва уларнинг саломатлигини тиклаш масалалари бўйича маҳаллий ҳокимликларга таклифлар киритиш;\nтасарруфидаги ТМЭКлар ходимларини рағбатлантириш ёки интизомий жазолаш бўйича минтақа бош экспертига илтимоснома тақдим этиш;\nаттестация комиссиялари ишида, суд-тиббиёт масалаларини ҳал этишда, республика тегравий конференцияларда ва семинарларда қатнашиш.\n36. Бошланғич (туман, туманлараро, шаҳар ва ихтисослашган) ТМЭКлар қуйидаги ҳуқуқларга эгадирлар:\nсоғлиқни сақлаш ва ижтимоий таъминот муассасаларидан, корхоналар маъмуриятидан, давлат бошқарув органларидан, бошқа ташкилот ва муассасалардан комиссиялар иши учун зарур бўлган, шу жумладан, текширишдан ўтадиган шахсларнинг меҳнат тури ва шароитлари ҳақидаги маълумотларни олиш;\nсоғлиқни сақлаш муассасаларидан ТМЭКга жўнатиладиган тиббий ҳужжатларнинг сифатли расмийлаштирилишини талаб этиш, уларнинг холисоналигини назорат қилиш;\nтекширишдан ўтаётган шахсларнинг касаллигини аниқлаш ва саломатлигини тиклаш учун уларни даволаш муассасаларига юбориш. Шубҳа туғилганда текширилаётганларни ЎзТМЗИИТИга текширувга юбориш;\nхизмат кўрсатиш теграсидаги муассасалар, ташкилотлар ва корхоналарга ногиронликнинг олдини олиш, ногиронларни тиббий ва ижтимоий меҳнат бўйича реабилитация қилиш масалаларига оид тавсиялар бериш;\nхўжалик юритиш фаолияти шаклларидан ва қайси идорага қарашлилигидан қатъи назар, корхоналар, муассасалар ва ташкилотларга бориш, иш ўринларини, ишлаб чиқариш ва хизмат биноларини кўздан кечириш, комиссиялар фаолиятига тааллуқли масалалар бўйича, чунончи, ногиронларни ишга жойлаштиришнинг ТМЭК тавсияномаларига мувофиқлиги, шунингдек, "Ўзбекистон Республикасида ногиронларни ижтимоий ҳимоя қилиш тўғрисида"ги Қонунда назарда тутилган ногиронларни ишга жойлаштириш учун 3 фоизли квоталарнинг корхоналар, муассасалар ва ташкилотлар томонидан бажарилиши бўйича ҳисоботлар, статистик ва бошқа материаллар билан танишиш, камчиликлар аниқланган тақдирда уларни бартараф этишни талаб қилиш, ушбу талаблар ёки тавсиялар бажарилмаган тақдирда эса, санитария эпидемия станцияси кўмагида, раҳбарларга жарима солиш;\nТМЭКларнинг ногиронларни тиббий кўрикдан ўтказиш ва уларнинг саломатлигини тиклаш масалалари бўйича фаолиятини назорат қилиш;\nмаҳаллий ҳокимликларга, марказий ТМЭК раисига ва минтақа бош экспертига ТМЭКлар ишини яхшилаш, ногиронликнинг олдини олиш, ногиронларни реабилитация қилиш ва уларни ишга жойлаштириш бўйича таклифлар киритиш;\nмарказий ТМЭК раисига, у орқали эса юқори ташкилотларга ўз ходимларини рағбатлантириш ёки интизомий жазолаш тўғрисида илтимоснома тақдим этиш.\n37. Тиббий-меҳнат экспертизаси хизматининг юқори таркибий бўлинмалари қуйи бўлинмаларнинг, ўз ҳуқуқлари рўйхатида қайд этиб ўтилмаган, ҳуқуқларига эга бўладилар.\nVI. ТИББИЙ-МЕҲНАТ ЭКСПЕРТ КОМИССИЯЛАРИДА\nФУҚАРОЛАРНИ ТИББИЙ ТЕКШИРИШДАН\n38. Тиббий-меҳнат эксперт комиссияларида фуқароларни тиббий текширишдан ўтказиш яшаш жойидаги ёки бириктирилган даволаш-касалликнинг олдини олиш муассасасида, мазкур ТМЭКга бириктирилган тегишли даволаш муассасасининг йўлланмасига биноан ўтказилади.\nТиббий текширишдан ўтказиш сифати, беморларни ТМЭКга ўз вақтида юборилганлиги ва унинг асосланганлиги учун жавобгарлик даволаш-касалликнинг олдини олиш муассасаси раҳбари зиммасига юкланади.\n39. ТМЭКлар тиббий текширишга 16 ва ундан катта ёшдаги фуқароларни, уларда паспорт ёки уларнинг шахсини тасдиқловчи бошқа ҳужжат, даволаш муассасасининг йўлланмаси (88у-шакл), касаллик тарихидан кўчирма, меҳнат туси ва шароитлари ҳақидаги маълумотнома бўлган тақдирда, қабул қиладилар.\nМеҳнатга лаёқатини қанча фоиз йўқотганлик даражасини аниқлаш учун комиссияга биринчи марта юборилган шахслар бахтсиз ҳодиса ёки меҳнат вазифасини бажариш билан боғлиқ ҳолда саломатликка бошқа хилда путур етиши тўғрисидаги далолатномани (Н-1-шакл) ҳам тақдим этадилар.\nБаъзи ҳолларда ТМЭКлар, ижтимоий таъминот органларининг мақсади кўрсатилган ҳолдаги йўлланмаси бўйича, 16 ёшдан кичик шахсларни текширишдан ўтказишлари мумкин.\n40. Фуқароларни тиббий текшириш асосий базада, шунингдек, даволаш-касалликнинг олдини олиш муассасаларида кўчма мажлисларда, корхоналарда, муассасаларда ва ташкилотларда жадвал бўйича; даволаш-касалликнинг олдини олиш муассасаси тавсияномаси бўйича - уйда ёки стационарда; истисно ҳолларда, фуқароларнинг розилиги билан - сиртдан ўтказилади.\n41. Меҳнатга лаёқатни йўқотганлик даражасига кўра ногиронлик 3 гуруҳга бўлинади.\nҚуйидагилар ногиронлик сабаблари ҳисобланади;\nҳарбий хизмат вазифаларини бажариш билан боғлиқ бўлган жароҳатланиш, контузия, шикастланиш, касалланиш;\nҳарбий хизмат вазифаларини бажариш билан боғлиқ бўлмаган бахтсиз ҳодиса натижасида олинган майиблик, шикастланиш, контузия;\nфуқаролик бурчини бажариш билан боғлиқ бўлган ҳолда олинган контузия, шикастланиш.\nЎзбекистон Республикаси қонунчилиги билан ногиронликнинг бошқа сабаблари ҳам белгиланиши мумкин.\n42. Тиббий-меҳнат эксперт комиссиялари мажлисларни фақат тўлиқ таркибда ўтказадилар.\nЭксперт тиббий текшириш маълумотлари ва қарори ТМЭК текшириш далолатномасига ва мажлис баёнига киритилади. Улар шу куннинг ўзида тўлдирилади, комиссия раиси ва аъзолари томонидан имзоланади ва муҳр билан тасдиқланади.\nКомиссиянинг хулосаси раис томонидан шу заҳоти текширилувчига маълум қилинади.\nАгар текширилувчига ногиронлик гуруҳи тайинланса, бу ҳақда касаллик варақасига ёзилади ҳамда текширилганда шу куниёқ раис томонидан имзоланган ва муҳр билан тасдиқланган меҳнатга лаёқатни йўқотганлик даражаси тўғрисидаги маълумотнома берилади.\nҲужжатлар ТМЭКга топширилган ва рўйхатдан ўтказилган кун ногиронлик белгиланган сана ҳисобланади.\nАгар ногиронлик меҳнатда шикастланганлик ёки касб касаллиги билан боғлиқ бўлса, текширилувчига меҳнатга лаёқатни йўқотганлик фоизлари ва қўшимча ёрдам турлари тўғрисида тиббий текшириш далолатномасидан кўчирма берилади.\nТМЭКга юборилган беморларни даволашни давом эттириш зарур бўлганда комиссия касаллик варақаси муддатини узайтиришни тавсия қилиш ҳуқуқига эгадир.\nКомиссия хулосаси беморни юборган соғлиқни сақлаш муассасасига жўнатилади.\nБемор комиссияга етарли асосланмаган клиник диагноз билан юборилган ҳолларда комиссия уни ЎзТМЭНИИТИга ёки бошқа даволаш муассасаларига юборади. ТМЭК томонидан юборилган беморлар даволаш муассасаларига навбатдан ташқари қабул қилинадилар.\n43. Агар комиссия раиси ёки унинг айрим аъзолари қабул қилинган қарордан норози бўлишса, у ҳолда тиббий текшириш далолатномасига уларнинг алоҳида фикри ёзиб қўйилади ҳамда далолатнома такрорий тиббий текшириш учун 3 кун муддатда марказий ТМЭКга тақдим этилади.\nМарказий ТМЭКларда қарорлар комиссия аъзоларининг кўпчилик овози билан қабул қилинади. Овозлар тенг бўлган тақдирда комиссия раисининг овози ҳал қилувчи ҳисобланади. Комиссиянинг қабул қилинган қароридан норози аъзоси ўзининг алоҳида фикрини ёзма равишда баён қилади ва у йиғма жилдга қўшиб қўйилади.\nVII. ҚАЙТА ТИББИЙ ТЕКШИРИШДАН ЎТКАЗИШ\nМУДДАТЛАРИ ВА ТИББИЙ-МЕҲНАТ ЭКСПЕРТ\nКОМИССИЯЛАРИ ҚАРОРЛАРИ ЮЗАСИДАН\nНОРОЗИЛИК БИЛДИРИШ ТАРТИБИ\n44. Ногиронларни, шу жумладан, касб бўйича меҳнатга лаёқатни йўқотганликнинг фоизлар бўйича даражасини аниқлаш учун қайта тиббий текшириш 6 ойда бир ёки икки йилда бир марта ўтказилади.\nНогиронлик навбатдаги қайта тиббий текшириш тайинланган ойнинг биринчи кунигача белгиланади. Қайта тиббий текширишни белгиланган муддатлардан олдин ўтказиш саломатлик ва меҳнатга лаёқат даражаси ўзгарган ёки ТМЭК қарорининг асосланмаганлиги ҳоллари аниқланган тақдирда амалга оширилади. Муддатсиз ногирон деб ҳисобланган шахслар ҳам кўрсатиб ўтилган муддатларда қайта тиббий текширишдан ўтказилиши мумкин.\nТекширилувчида Ўзбекистон Республикаси Вазирлар Маҳкамасининг 1992 йил 17 июлдаги 328-сон қарорига иловада кўрсатилган касалликларнинг мавжудлиги ёки эркакларнинг 60, аёлларнинг 55 ёшга тўлганлиги муддатсиз ногиронлик гуруҳини белгилаш учун асос бўлиб ҳисобланади.\n60 ёшдан катта эркак ва 55 ёшдан катта аёл ногиронларни қайта тиббий текширишдан ўтказиш фақат уларнинг аризасига биноан ёки ТМЭК қарори қалбаки ҳужжатлар асосида чиқарилган тақдирда амалга оширилади. Касб бўйича меҳнатга лаёқатни йўқотганликнинг фоизлар бўйича муддатсиз даражаси меҳнатда жароҳатланиш ёки саломатликка бошқача турда путур етиши оқибатида муддатсиз ногирон деб эътироф этилган шахсларга, шунингдек, 60 ёшга тўлган эркакларга ва 55 ёшга тўлган аёлларга белгиланади.\n45. Текширилувчи бошланғич (туман, туманлараро, шаҳар, ихтисослашган) ТМЭК қароридан норози бўлган тақдирда у бир ой мобайнида марказий ТМЭКга мурожаат қилиши мумкин. Бошланғич ТМЭК ариза тушгандан кейин 3 кун мобайнида текшириш далолатномасини марказий ТМЭКга беради, марказий ТМЭК шундан кейин 15 кун мобайнида аризачини қайта тиббий текширишдан ўтказади ва ўз хулосасини чиқаради.\nФуқаро юқори ТМЭК хулосасидан норози бўлган тақдирда у минтақанинг бош экспертига ёки Ижтимоий таъминот вазирлигининг ТМЭ бўйича инспекциясига мурожаат қилишга ҳақлидир.\nТиббий-меҳнат экспертизасини ўтказган муассасанинг хулосаси устидан фуқаронинг ўзи томонидан ёки унинг қонуний вакили томонидан ҳам судга шикоят қилиниши мумкин.\nVIII. ТМЭ ХИЗМАТИНИ МАБЛАҒ БИЛАН\n46. ТМЭ хизмати таркибий бўлинмаларини маблағ билан таъминлаш харажатлар сметасига кўра қуйидаги моддалар бўйича амалга оширилади:\nиш ҳақига қўшимча харажатлар;\nхизмат сафари харажатлари;\nиш юритиш бўлинмаси ва хўжалик товарлари харажатлари;\nтиббиёт асбоб-ускуналари, қаттиқ ва юмшоқ анжомлар сотиб олиш харажатлари;\nасосли ва жорий тузатиш харажатлари;\n47. Маблағ билан таъминлаш молия вазирлигининг розилиги билан Ижтимоий таъминот вазирлигининг режа-молия бўлими орқали ТМЭКнинг банкдаги ҳисоб-китоб счётига пул ўтказган ҳолда амалга оширилади.\n48. ТМЭКни таъминлашга қилинадиган қўшимча харажатлар ТМЭ муассасалари билан маҳаллий ҳокимликлар ёки уларнинг тасарруфидаги муассасалар ўртасида тузилган контрактлар асосида амалга оширилади.


19 октябрь, 2018, 14:22 694\nВакилларимизнинг мусобақадаги иштирокларига оид\nАргентинанинг Буэнос-Айрес шаҳрида III ёзги ўсмирлар Олимпия ўйинлари якунланди. Бу сафарги «кичик Олимпиада» спортчиларимиз учун ҳар қачонгиданда муваффақиятли ўтди. Ўйинлар якунига кўра ўзбекистонлик ёш спортчилар томонидан умумий ҳисобда 16 та медаль қўлга киритилди. Уларнинг 5 таси олтин, 4 таси кумуш ва 7 та бронза медалларидир. Умумжамоа ҳисобида медаллар сифати бўйича 206 мамлакат ичида 13-ўринни эгалладик. Бу орқали Ўзбекистон ўсмирлар Олимпиадасидаги ўз натижасини яхшилади. Бу ҳақда МОҚ матбуот хизмати хабар бермоқда.\nСпорт курашлари баҳсларида ҳам полвонларимиз жуда яхши иштирок эта олишди. Аргентинага йўл олган тўрт нафар спортчимизнинг учтаси совриндорлар қаторидан ўрин олди. Полвонларимиз делегациямиз ҳисобига 3 та медаль (1 та олтин, 1 та кумуш ва 1 та бронза) қўшиб қўйишди. Аёллар кураши баҳсларида қўлга киритилган медаль Ўзбекистон учун ўсмирлар Олимпиадасидаги дастлабкиси бўлди. Бунгача спорт курашлари билан шуғулланадиган ўзбекистонлик қизлар ўсмирлар Олимпия ўйинларида умуман медаль қўлга кирита олмагандилар. Демак, Шоҳида Абдуллаеванинг кумуш медали Ўзбекистон спорт курашлари ассоциацияси учун тарихий ахамият касб этди. Олтин медаль қўлга киритган Умиджон Жалолов, шунингдек Аргентинадаги Олимпиадада делегациямиз байроқдори вазифасини бажариб, якунда бронза медали соҳибига айланган Муҳаммадрасул Раҳимовдан ҳам келажакда умидимиз катта. Энди улардан катталар ўртасидаги Олимпия ўйинларида ҳам медаллар кутишга ҳақлимиз.\nФутбол | 17 февраль, 2020, 17:50\n"Пахтакор" ОЧЛ дебютантини йирик ҳисобда таслим этди


Жинсий кувватни - DAVOLASH DAVOLASH\nЖинсий кувватни ошириш усуллари, йўллари, маслаҳатлар, табиий воситалар, машқлар\nБугунги кунда аҳвол шундайки, кўплаб ўрта ёшли еркаклар, баъзи ёшлар ҳам жинсий қувват (потенция) билан боғлиқ муаммоларга дуч келишмоқда. Шифокорга боришдан қўрқиб, еркаклар жинсий қувватни ошириш учун дориларга, яъни сунъий препаратларга мурожат қилишмоқда, табиий воситаларни еса есларидан чиқариб қўйишди. Синтетик воситалар фақат битта афзалликка ега: улар ерлик қувватини дарҳол оширади. Мисол учун, таниқли Виагра ярим соатдан кейин таъсир қила бошлайди ва ўз таъсирини 5 соат давомида сақлаб қолади.\nЖинсий қувватни табиий равишда ошириш усуллари нафақат жинсий вазифани такомиллаштиришга, балки еркаклар жинсий функциясига тўғридан-тўғри таъсир қиладиган бутун организмни соғломлаштиришга қаратилган бўлади.\nЖинсий қувват билан боғлиқ муаммо вақтинчалик (бунда ерекция бузилиши қисқа муддат кузатилади) ёки доимий (ерекция бузилиши узоқ вақт қайд қилинади) бўлиши мумкин. Агар бундай муаммо юзага келса, шифокор билан боғланишдан олдин еркаклар соғлиғини ва жинсий қувватни ошириш ҳақида маслаҳатларга амал қилиб, уни мустақи ҳал қилишга уриниб кўриш мумкин.\nТабиий усуллар билан жинсий қувватни ошириш йўллари\nОвқатланиш бутун организмнинг фаолиятида асосий рол ўйнайди. Озиқ-овқат таркибида организм учун барча муҳим озуқалар, айниқса, жинсий қувватни оширувчи витаминлар ва минераллар сақлаши керак, уларнинг асосийлари рух, селен, Б гуруҳи, Е ва C витаминларидир. Ҳар куни сиз бу моддаларни суткалик еҳтиёж миқдорида истеъмол қилишингиз керак.\nЖинсий қувватни ошириш учун машқлар кичик тос аъзоларида қон айланишини кучайтириш ва потенция мушакларини (қов-дум мушаклари) чиниқтиришга қаратилган бўлади. Ушбу машғулотлар сиздан кўп вақт талаб қилмайди ва биринчи ҳафтадан кейиноқ сезиларли натижаларга еришасиз.\nЖинсий функция ва жинсий хоҳиш еркак жинсий гормони — тестостерон даражаси билан бевосита боғлиқ. Еркак организмида тестостероннинг пасайиши потенция ва жинсий имкониятларнинг заифлашувига сабаб бўлади. Бу, айниқса, ўрта ва катта ёшдаги еркакларга тегишлидир, чунки 25 ёшдан кейин тестостерон даражаси йилига тахминан 1-1,5% га аста-секин камая бошлайди.\nЕркакларда ортиқча вазн потенциянинг енг ёмон душманидир. Гап шундаки, семизлик нафақат тестостерон даражасини пасайтиради, балки аёл жинсий гормони — естроген даражасини оширади, бу еса нафақат еректил дисфункцияга олиб келади, балки еркакларнинг умумий саломатлигини ёмонлаштиради. Бундан ташқари, ортиқча оғирлик юрак-томир касалликларива қандли диабет ривожланишига ёрдам бериши мумкин, улар еса жинсий қувватни пасайиши ва саломатликнинг ёмонлашувига сабаб бўлади.\nСемизлик тўғрисида батафсил→\nОртиқча вазнни ташхислаш учун, еркак бели айланасини ўлчаш керак — 94 см ёки ундан кўпроғи семиришни кўрсатади.\nСпиртли ичимликлар, сигарета чекиш ва гиёҳванд моддаларни истеъмол қилишдан бош тортинг. Зарарли одатлар еркакларнинг енг ёмон душмани еканлиги аллақачон шифокорлар томонидан тасдиқланган. Фақат зарарли одатлардан халос бўлишнинг ўзигина еркакларнинг жинсий қувватини сезиларли даражада яхшилайди.\nЎтроқ ҳаёт тарзи жинсий қувватни камайтиришга қодир. Қайд етилишича, ўтроқ касб егаларининг ерлик қуввати жисмоний фаолият билан шуғулланадиган касб егаларига нисбатан заифроқ бўлади. Шунинг учун уй шароитида жинсий қувватни кучайтиришнинг яна бир самарали усули — бу жисмоний фаоллик ва фаол спорт билан шуғулланишдир.\nБироқ, агар касбингиз сизни кун давомида ўтирган жойга ишлашга мажбур қилса, қов-дум мушакларини чиниқтиришга қаратилган кегел машқлари вазиятни тўғрилашга ёрдам беради. Ушбу машқларнинг афзаллиги, уларни бажариш учун иш жойингиздан туришингиз шарт емас.\nКўпинча еректил дисфункция билан боғлиқ муаммолар психологик сиқилишлар натижасида пайдо бўлади. Булар нотўғри жинсий алоқа натижалари, жинсий қобилиятга ишончсизлик ва ҳоказолар бўлиши мумкин. Ҳар ҳолда, жинсий комплекслардан мустақил қутула олмасангиз, унда шифокорлар ёрдами билан қутулишингиз керак — сексопатолог ёки психотерапевт.\nСтресс, узоқ муддатли депрессиялар ва сиқилишлардан қочинг. Организм бирон бир ташвиш ёки сиқилишга дуч келганида, жинсий функция заифлашади. Бу уруғлантиришнинг қадимий механизмига боғлиқ бўлиб, унинг моҳияти шундаки, кейинги авлод енг қулай шароитда туғилиши керак.\nТўйиб ухланг. Кунига камида 8 соат ажратинг. Уйқу оптимал шароитларда, сукунат ва зулматда ўтиши керак.\nЖинсий қувватни ошириш масаласига комплекс ёндашиш керак, шунда муолажалар самарадорлиги анча юқори бўлади.\nЖинсий алока узайтириш


Курашлар — Dilkashradio.com\nАссалому алайкум. Бугун ҳаётимиздаги курашлар ва уларнинг сабаблари ҳақида суҳбатлашишни маъқул кўрдик. Дунёнинг таниқли арбоблари: “Биз оддий инсоний муаммоларни ҳал қила олмаяпмиз, нега?” “Нима учун ўзимизнинг ким эканимизни тушуна олмаймиз?” “Биз нима учун инсон хулқини яхшилашга қодир эмасмиз?” “Нима учун ҳар бир янги авлод аввалги авлод бошдан кечирган қийинчиликларни яна бошидан кечириши керак?” каби саволларга жавоб тополмай ҳайрон. Ҳаворий Павлус эса, бу муаммолар оддий инсоний муаммолар эмас, газеталарда ёзилган, кўз билан кўриладиган нарсалар эмас, балки “ёвуз руҳий кучлар, ҳокимлару ҳокимиятлар, бу қоронғи дунёни бошқараётган руҳий ҳукмронлар юзага келтирган ва таъсир қилаётган нарсалар” деб айтади. Яъни, бу муаммоларнинг келиб чиқишига зулмат салтанати сабабчи, дейди.\nСиз нима дейсиз? Баъзи одамлар руҳий ҳаётни, кўринмас кучларни бутунлай рад қилади. Худо ҳам йўқ, шайтон ҳам йўқ, дейди. Агар хоҳласангиз, сиз ҳам руҳий оламни рад қилишингиз мумкин. Лекин унда айтинг-чи: шунча пайғамбарлар адашган бўлиши мумкинми? Мавлоно Исо (а.с.) нинг айтган гаплари ёлғонми? Имон йўлида юрган минглаган одамлар адашиб юрибдими? Ҳатто имонга кирмаган, лекин мулоҳаза қиладиган, ақл билан иш тутадиган олимлар ҳам руҳий дунёни бор, деб айтишяпти. Руҳий дунё йўқ, дейдиган одамда эса, ҳеч қандай далил ёки исбот йўқ. Бундай одамлар кундалик ҳаётда учрайдиган ва учраётган муаммоларни еча олмайди. Бу ҳақдаги саволларга жавоб ҳам бера олмайди. Одамзот қадимдан қалбни яхшилашга ҳаракат қилиб келган.\nЛекин бу ишлар, агар фақат инсоний ҳаракат билан қилинадиган бўлса, инсонга суяниш орқали қилинса, беҳуда кетади. Беҳуда кетгандан кейин, бунинг охири, албатта тушкунлик, умидсизлик. Бу ҳақда ёзилган китоблар ҳам кўп. Масалан, Ҳ.Г.Уэллс деган ёзувчи бундан 10-15 йил олдин, инсон ўз-ўзини яхшилай олади, деган назария тарафдори эди. Лекин йилдан-йилга унинг умиди пучга чиқди. Ўлими олдидан ёзилган охирги китобидан эса унинг қанчалик умидсиз қолганини кўришингиз мумкин. Яна бир гуруҳ одамлар борки, ижобий руҳий ҳаётнинг мавжудлигига ишонишади, лекин салбий руҳларни инкор этишади. Яъни, Худонинг ва балки фаришталарнинг ҳам борлигига имон келтиришади, лекин шайтонни, ёмон руҳларни йўқ дейишади. Жаннат бор, лекин дўзах йўқ, дейдиганлар ҳам кўп. Нима деб ўйлайсиз, бундай фикрлаш мантиққа тўғри келадими? Каломда Худо ҳақида ёзилган. Лекин Калом шайтон ҳақида ҳам гапиради.\nҲазрати Масиҳ ва ҳаворийлар тарихини ўқисангиз, уларнинг Худо ҳақида гапирганини кўрасиз. Лекин улар шайтоннинг борлиги ҳақида ҳам айтишган. Шундай эмасми? Биз\nХудонинг Шоҳлиги бор, деб айтамиз. Агар Худонинг Шоҳлиги бор бўлса, демак\nбошқа бир руҳий подшоҳлик ҳам бор. Нима дедингиз? Худонинг Руҳини биз нима деб атаймиз? Муқаддас Руҳ деб. Агар бу Руҳ муқаддас бўлса, демак муқаддас бўлмаган руҳлар ҳам бор экан-да! Ё бўлмаса, Муқаддас Китобдан ўзимизга ёқмаган жойларни олиб ташлаймизми? Агар бундай қилаверадиган бўлсак, Каломдан нима қолади? Бизнинг ҳаётимизни белгилайдиган, йўлга соладиган, бошқарадиган нарса Худонинг Каломи эмасми? Ё биз ўзимизга ўзимиз хўжайинмизми? Агар Худонинг Каломига бўйсунмайдиган бўлсак, у ҳолатда шайтоннинг бор-йўқлиги ҳам иккинчи даражага ўтиб қолади. Сиз итоат йўлидамисиз ё исён йўлидами? www.najot.com сайти ушбу саволларга жавоб беради.


Актриса Шаҳзода Муҳаммедова: “Менинг ишхонам ҳайвонот боғи эмас”\nДобавлено: 08.06.2016, 11:09\nАктриса Шаҳзода Муҳаммедова Instagram фойдаланувчиларидан қаттиқ хафа бўлди. Мазкур ижтимоий тармоқ фойдаланувчилари Шаҳзодани “юлдузлик касали”га чалинганликда айблади. Актриса эса бундай айбловларга нисбатан қуйидагича жавоб қайтарди:\n“Ҳурматли мижозлар шахсий адоватингизни Instagram сайтига ёзиб негатив фикрларингиз билан follower`ларимга мани ёмон кўрсатаман ёки аламимдан чиқаман деб ўйламанг.Бугун келган мижозлардан атиги биттасини олдига чиқа олмадим. Чунки эскизлар чизиб, либосларни тикиб бошқа мижозга ўз вақтига улгуриб битириш билан банд эдим. Мен фақат бутикда мижоз қабул қилиб ўтираверсам, ательедаги иш билан ким шуғулланади? Ким тикади? Тўғри, ишчиларим жуда кўп лекин ман ишчиларим билан баравар ишлайман.Мижоз олдига эса админстраторим чиқиб банд эканимни айтиб узр сўради дегани бу ‘юлдузлик касали’га учради, деганимас. Мижозларни кутиб олишим уларга эскиз чизиб вақт ажратишим чун қўнғироқ қилиб вақтини ёздириб қўйинг, илтимос. Тўсатдан келган инсонни қабул қилишга улгурмаяпман. Минг бор узр сўрайман менинг жоним битта сизлар эса кўп. Имкон қадар ҳаммага хизмат кўрсатишга ҳаракат қиламан. Лекин ҳамма жойларда ғийбат қилиб, қарғаб,чиқса бўларди чиқса ўладими, деб ифлос гаплар қилиб ёзишдан аввал мани ўрнимга ўзингизни қўйиб кўриб, айбни ўзингиздан ҳам қидиринг, илтимос. Мени ишхонам ҳайвонот боғи эмас, ҳайвон томоша қилишга келинадиган.Тўғри, мен актрисадирман,тўғри санъаткор томоша қилиш учун яратилгандур....шуни унутманг мен ҳам инсонман музейдаги экспонат ёки ҳайвонот боғидаги ҳайвон эмас!!! ..Лекин мен ишхонамга келган вақтимда буткул унутаман актриса эканимни. Моделье-дизайнер бўлиб яшайман иш вақтида. Агар мендан айб ўтган бўлса, узр! Мен оддий қизман эл қатори...”\nМаълумот учун, актриса яқинда ўз исми билан аталадиган бутик-ателье очган эди. Мазкур бутик-ательеда тайёр либослар, аксессуарлар сотиб олиш ва кийим тиктириш мумкин.


Жанубий африкалик мусулмонлар "ҳалол чўчқа" можаросидан ғазабда\nЖанубий африкалик мусулмонлар мамлакатнинг йирик гўшт импорт қилувчи ширкатининг чўчқа гўштига "ҳалол" ёрлиғи ёпиштиргани ҳақидаги даъволардан ғазабга келишган.\nКейптаундаги Orion Cold Storage ширкати бошлиғи иддаолар ўртага чиққанидан буён ўлим ҳақида таҳдидлар олганини айтган. У рақобатчи ширкатларнинг ўзини ёмонотлиқ қилиш кампанияси қурбони бўлганини айтмоқда.\nМусулмон ширкатлар Orion ширкатини озиқ-овқат исломий қонунларга мувофиқ ҳозирланганини англатувчи "ҳалол" ёрлиғини ишлатишдан маҳрум этувчи маҳкама қарорини олишган.\nШиркат, шунингдек, Австралиядан келтирилган кенгуру ва Ҳиндистон буйволига "ҳалол" ёрлиқлари ёпиштирганликда айбланмоқда.\nБу ёрлиқлар мамлакатда "ҳалол" сертификатларини берувчи Жанубий Африка Мусулмонлар кенгаши томонидан маъқулланмаган бўлган. Кенгаш Оrion ширкати билан алоқаларни узганини айтган.\nЎз навбатида Orion икки рақиб бизнесменга қарши саботаж, шантаж ва таъмагирлик айбларини илгари сурган.\nШиркат айрим чўчқа гўштларига ҳақиқатан ҳам "ҳалол" ёрлиғи ёпиштирилганини эътироф этган, аммо рақиб ширкатлар ўзининг айрим ходимларига маҳсулотлар ва ёрлиқларни алмаштириб қўйиш учун пул тўлаганини иддао қилган.\nOrion раҳбари маҳкама даъвоси нима билан тугашидан қатъий назар, ширкат ўз обрўсини қайта тиклаши учун йиллар кетишини айтган. У ўлим билан таҳдид этилганини айтмоқда.\nШиркатнинг бир неча автоуловларига шикаст етказилган.


Артур «Барселона»даги келажаги ҳақида фикр билдирди\n«Барселона» яримҳимоячиси Артур жамоадан кетмоқчи эмас, деб ёзади ESPN.\n«Доим турли миш-мишлар мавжуд, аммо мени қизиқтирадиган ягона вариант бу – «Барселона»да қолиш.\nБу ерда ўзимни яхши ҳис қиляпман, клуб ва мураббийлар штабидан менга билдирган ишончлари учун миннатдорман. Катта клублардан бўлаётган қизиқишлар яхши, лекин мен кўп йиллар давомида «Барса»да ўйнаш ҳақида ўйлайман. Доим шу жамоада бўлишни истардим», – дейди Артур.\n«Агар «Барселона» бошқа жамоалар билан музокаралар олиб бориш мумкинлигини айтса, бу Артурнинг клубга керак эмаслигини билдиради. Аммо бу содир бўлмади, шунинг учун у карьерасини ҳозирги клубида давом эттиришга 100 фоиз ишонади. Италияга йўл олиш Артурнинг режаларига кирмаган», – дейди бразилиялик футболчининг яқинларидан бири.\nЭслатиб ўтамиз, аввалроқ 23 ёшли футболчи «Ювентус»га ўтишга рози бўлгани ҳақида хабар берилган эди.


Жамиятни заҳарлаётган дастурхон "кўрки" - UzShifo.Info - Sog'lom Yashash Tarzi Sirlari\nHome SALOMATLIK ASOSLARI Genlar Salomatligi Жамиятни заҳарлаётган дастурхон “кўрки”\nFeruzabegim May 29, 2018 July 3, 2018\nШакар узоқ сақлангани ва ҳар қандай егуликни инсон учун ёқимли ва ҳаридорбоп кўрсатгани учун савдо қилиш учун жуда ҳам қулай маҳсулотдир. Шу сабабли бўлса керак, шакар ҳозирги кунда ҳаддан ташқари кўп маҳсулотларга қўшилади. Ҳар қадамда шакарга йўлиқамиз: печенье, пишириқлар, шоколадлар, газли ширин ичимликлар, қадоқланган ширин чойлар ёки сувлар, поп-корн, конфет, сақичлар, мураббо, мармеладлар… Эҳҳе!\n2007 йилда шакарнинг мияга таъсири худди кокаиннинг мияга таъсирига ўхшашлиги аниқланди. “Экспериментал Психолигия Журнали”да чоп этилган илмий тадқиқотга кўра наркотикларга ўрганиб қолган каламушларга наркотикли сув ва шакарли сув ўртасида танлов берилганида каламушларнинг 94%и шакарли сувни танлайди. Тадқиқот хулосасига кўра миянинг шакарга қарам бўлиб қолиш эҳтимоли кокаинга қарамликка нисбатан нақ 8 баравар кучли бўлар экан! Бу дегани эса инсон шакарли ширинлик егани сари уни яна егиси келаверар ва инсонни ҳудди наркотик ёки спиртли ичимликлардек ўзига қарам қилиб қўяр экан. (1)\nОқ (рафинадланган) шакар;\nОқ (рафинадланган) қанд;\nЖигарранг шакар. Жигарранг шакар бу оқ рафинадланган шакарга бироз меласса қўшиб ранг берилган шакар холосдир.\nЖўхори сиропи (High-fructose Corn Syrup). Сироп жўхоридан ажратиб олиниши учун жўхори маҳсус кимёвий жараёндан ўтказилиши керак. Бунинг натижасида эса оддий шакардан ҳам ҳавфли модда пайдо бўлади. Шакар бир-бирига боғланган 50:50 пропорциядаги фруктоза ва глюкозадан иборат бўлса, жўхори сиропи 55:45 пропорцияда бир-бирига боғланмаган фруктоза ва глюкозадан иборатдир.\nСунъий ширинлаштирувчилар: аспартам, декстроза ва бошқалар.\nШакар қўшилмаган ва иситилмаган табиий асал;\nТабиий қуритилган мевалар: ўрик, майиз, оқ тут ва бошқалар;\nСтевия (ширин баргли ўсимлик);\nШакар қўшмасдан тайёрланган шинни;\nРафинадланмаган қуритилган қамиш суви;\nШакар қўшилмаган тўқ рангли заранг сиропи (кленовый сироп). Заранг сиропи тўғридан-тўғри дарахтдан ажратиб олинади.\nЖаггери – қамиш сувининг қуюқлашгунча қайнатилиб, сўнг қуритилгани. Жаггери (“гур”) асосан Ҳиндистонда ишлаб чиқарилади.\nМеласса (патока). Меласса бу шакарнинг рафинация жараёнида ажратилиб олинадиган тўқ рангли ёпишқоқ ширин моддадир.\nҚуритилган монк меваси (monk fruit/luo han) – асосан чет элларда машҳур.\nОлма пюреси (apple sauce) – буғда пиширилган ва эзилган олма пюреси. Олма пюреси (ёки олма соуси) баъзи пишириқларда шакарнинг ўрнини боса олади.\nЖаҳон Соғлиқни Сақлаш ташкилоти бир кунлик шира истеъмоли катталар ва болалар учун умумий калория истеъмолининг энг кўпи 5-10% ини ташкил этиши кераклигини маслаҳат беради (38). Бунда барча маҳсулотлар (мева, асал ва бошқалар) таркибидаги шира тушинилади.\nМактаб ёшидаги болаларнинг ўртача кунлик калория истеъмоли тахминан 1600-2200 ккал эканини ҳисобга олсак, бу миқдорнинг 10%и 160-220 ккал бўлади (39). Битта катта 200 граммли олмада ўртача 116 калория ва 23 грамм шакар мавжуд бўлиб, олмадаги шакар ҳисобига мавжуд калория 92 ккал.ни ташкил этади. Демак битта катта олмадаги шира бизни 92 ккал билан таъминлар экан. Битта катта банандаги шира (17 гр) эса бизга 68 ккал берар экан (40). Демак болалар кунига 1-3 дона ширин мева истеъмол қилишса кунлик шакар нормасини олган бўлишар экан.\nМаълумот учун: Ушбу мақола “Блогерлар чемпионати”нинг ярим финал босқичида қатнашди.\nБарча манбалар мақола ичида қавслар ичида келтирилган.


Amazon асосчиси атроф-муҳит муҳофазасига деярли 800 млн доллар ажратди\nAmazon асосчиси ва дунёнинг энг бадавлат одами Жефф Безос атроф-муҳит муҳофазаси учун 791 млн доллар ажратди. Бу ҳақда унинг ўзи Instagram’да маълум қилди.\nБезоснинг таъкидлашича, пуллар жорий йилда ташкил этилган “Безоснинг Ер жамғармаси”дан илк 16та ташкилотга ажратилган. “Бугун мен “Безоснинг Ер жамғармаси”дан биринчи грант олувчилар - инновацион, амбициоз ва жадал ечимлар устида иш олиб бораётган 16та ташкилот ҳақида эълон қилишдан мамнунман”, деб ёзган миллиардер.\nТадбиркорнинг таъкидлашича, бу маблағларнинг ажратилиши Ернинг келажагини ҳимоя қилувчи олимлар, фаоллар, ноҳукумат ташкилотлари молиялаштирилишининг бошланишидир. Грант олган ташкилотлар орасида Дунё ресурслари институти, Жаҳон ёввойи табиат жамғармаси (WWF), Иқлим ва соф энергия соҳасидаги адолат жамғармаси, ClimateWorks Foundation жамғармаси, ўрмонларни тиклаш лойиҳалари Eden, Атроф-муҳитни муҳофаза қилиш жамғармаси, Табиий ресурслар муҳофазаси бўйича кенгаш, Қояли тоғлар институти, Солк биологик тадқиқотлар институти ва бошқа ташкилотлар бор.\nБезос 2020 йил февралида “Безоснинг Ер жамғармаси” ташкил этилишини эълон қилиши вақтида жамғармага 10 млрд доллар ажратишини маълум қилган. Унинг таъкидлашича, иқлим ўзгариши сайёрамиз учун энг катта таҳдид ҳисобланади.\nИюлда Безоснинг собиқ рафиқаси, миллиардер билан ажрашгандан кейин дунёдаги энг бой аёлга айланган Маккензи Скотт хайрия ташкилотларига 1,7 млрд доллар ажратгани маълум қилинганди. Пуллар 116та ташкилот ўртасида тақсимланган. Жумладан, 586 млн доллар ирқий тенгсизликка қарши курашга, 400 млн доллар иқтисодий мобилликни илгари сурувчи ташкилотларга, 133 млн доллар гендер тенгликни қўллаб-қувватловчи нотижорат ташкилотларига ажратилган.\nБезоснинг бойлиги августда Amazon акциялари қимматлашиши ортида биринчи марта 200 млрд доллардан ошганди. Forbes нашри маълумотларига кўра, ҳозирда миллиардернинг бойлиги 183 млрд долларни ташкил қилмоқда.\nЎзбекистон ҳудудида табиий муҳитни муҳофаза қилиш кучайтирилади - Ҳукумат қарори\nАтроф-муҳитни энг кўп ифлослантирувчи сайтлар рейтинги эълон қилинди


ЎзА - Марказий Осиёни глобал транспорт ва транзит йўлакларига интеграциялаш бўйича муҳим ташаббус\nМарказий Осиёни глобал транспорт ва транзит йўлакларига интеграциялаш бўйича муҳим ташаббус\nПрезидент Шавкат Мирзиёев БМТ Бош Ассамблеясининг 75-сессиясидаги нутқида Марказий Осиёни ягона минтақа сифатида ривожлантиришнинг аҳамияти ва долзарблигини ҳисобга олган ҳолда, фаол минтақавий сиёсат олиб бориш, Марказий Осиёда қулай сиёсий муҳит яратиш, қўшни давлатлар билан барча соҳада, жумладан, Ўзбекистон ташқи сиёсатининг устувор йўналиши бўлган транспорт йўналишида конструктив ва ўзаро манфаатли алоқалар ўрнатишни белгилаб берди.\nМаълумки, минтақада транспорт алоқаларини ривожлантириш асосий масалалардан бири бўлиб қолмоқда. Шу боис, Ўзбекистон соҳани ривожлантиришга стратегик аҳамият қаратиб, транспорт инфратузилмасини миллий ва минтақавий даражада ривожлантириш, халқаро транспорт тизимига интеграциялаш бўйича изчил иш олиб бормоқда.\nХалқаро транспорт йўлакларини шакллантириш жараёнида бир қатор муаммолар мавжуд. Булар – транспорт фаолиятида иштирок этаётган турли мамлакатлар меъёрий-ҳуқуқий базасининг номувофиқлиги, турли техник стандартлар мавжудлиги, бутун йўналиш бўйича ягона темир йўл тармоғи мавжуд эмаслиги, шунингдек, божхона расмийлаштирувининг узоқ давом этиши ва рақамли технологияларни жорий этиш даражаси пастлиги сабабли транзит юкларнинг чегара-ўтиш пунктларида туриб қолишидир.\nДавлатимиз раҳбари ушбу муаммоларни бартараф этиш, минтақамизнинг глобал иқтисодий, транспорт ва транзит йўлакларига чуқур интеграциясини таъминлаш мақсадида Бирлашган Миллатлар Ташкилоти шафелигида Транспорт-коммуникация алоқаларини ривожлантириш минтақавий марказини очиш таклифини билдирди. Ушбу марказнинг ташкил этилиши минтақавий ҳамкорликни янада мустаҳкамлаш йўлидаги муҳим қадам бўлади ва норматив-ҳуқуқий базалар, техник меъёрлар ва стандартлар бўйича минтақавий тартибга солиш органи сифатида ишлайди. Шу билан бирга тадбирларни амалга оширишда ва турли воситалардан фойдаланишда фаол ёрдам беради ва иштирокчи мамлакатларнинг халқаро транспорт ташувларини амалга оширишдаги муаммоларига ечим бўлади.\nБугунги кунда Осиё ва Европа қитъалари ўртасида иқтисодий жиҳатдан самарали ва экологик барқарор савдо йўллари ривожлантирилмоқда. Хитой ва Ҳиндистон азалдан энг қисқа қуруқлик йўллари бўйлаб Европага етиб боришга ҳаракат қилган. Бундан ташқари, бу икки йирик мамлакат темир йўл билан боғланмаган, Ҳиндистон ва Покистон темир йўллари Марказий Осиё ва бошқа минтақа темир йўлларига кириш имкониятига эга эмас.\nҲозирги вақтда Осиё ва Европа ўртасидаги товар айланмасининг 70 фоизи денгиз транспорти, 25 фоиздан ортиғи ҳаво транспорти орқали амалга оширилади. Темир йўл ва автомобиль транспорти улуши эса унчалик катта эмас. Ушбу йўналишдаги ўсиш салоҳияти жуда муҳимдир.\nЎзбекистонда Евроосиё транспорт-коммуникация маркази сифатида йирик логистика кластерини шакллантириш барча транспорт турларини ривожлантиришни рағбатлантиради. Бу эса дунё бозорларини XV асрда Буюк ипак йўли тугагунга қадар бўлганидек, қуруқликдаги транспорт йўллари чорраҳаси – Марказий Осиёга йўналтиришга хизмат қилади.\nШу нуқтаи назардан, Европа Иттифоқи, Россия, Марказий Осиё, Хитой, Афғонистон, Покистон, Ҳиндистон ва ундан кейин Жануби-Шарқий Осиё давлатларини бирлаштирган трансафғон – "Кобул транспорт йўлаги"ни ривожланиш ва шакллантиришга асос бўлади. Бу, ўз навбатида, Афғонистоннинг Марказий Осиёни Жанубий Осиё билан боғлашдаги ролини оширади.\n“Кобул транспорт йўлаги” Афғонистоннинг барқарор ривожланиши ва минтақавий савдо-иқтисодий алоқаларга қўшилишида муҳим аҳамият касб этади ва бу мамлакатда узоқ муддатли барқарор вазиятнинг муҳим шарти сифатида тинч иқтисодиётни тиклайди.\nБу нафақат Марказий Осиё мамлакатларининг транзит салоҳиятини оширишда қўшимча имкониятлар очади, балки Афғонистонда транспорт ва энергетика лойиҳаларини барпо этиш ва ишга туширишда муҳим омил бўлади. Бу эса Афғонистон пойтахти Кобулни ташқи дунё билан боғлайди, мамлакатда инфратузилмани ривожлантиришга катта ҳисса қўшади.\nИқтисодий тараққиёт ва камбағалликни\nқисқартириш вазирлиги ҳузуридаги\nПрогнозлаштириш ва макроиқтисодий\nтадқиқотлар институтининг логистика\nинфратузилмани ривожлантириш ва\nрақамли иқтисодиётни шакллантириш


Андрей Микляев: "Бунёдкор" қандай ўйнашини биламиз - Zamin.uz\n"Бунёдкор" қандай ўйнашини биламиз: тезкор, техник жиҳатдан юқори савиядаги футбол намойиш этишади. Биз улар ерда яхшироқ ўйнашини англаган ҳолда, бунга қарши чора топишга урундик. Ўйлайманки, узун паслар билан ўйнаш режамиз иш берди ва яхши имкониятларга кўпроқ эга бўлдик. Жамоам ўйинидан қониқдим.\nЖумабоевнинг ўйини яхши чиққанидан хурсандмиз. У бир нечта позицияларни ёпишга қодир бўлган яхши футболчи. Ўзимизнинг тарбияланувчимиз. Унинг учун жуда ҳам хурсандман. Биз бундан кейин ҳам иложи борича максимал натижа қайд этиш учун ҳаракат қиламиз", - деди мураббий. “Замин” янгиликларини “Одноклассники”да кузатиб боринг\nАндрей Фёдоров: "Мухлисларбоп ўйин бўлди"\n5-11-2018, 22:06, Спорт\nАндрей Микляев: "Мавсумни аъло кайфиятда бошладик"\n12-02-2018, 19:55, Спорт\nАндрей Микляев: Кетма-кет иккинчи йил кубок финалида қатнашиш ёқимли\n3-12-2017, 21:29, Спорт\n25-04-2017, 21:52, Спорт


«МЮ»нинг Моуриньо билан музокаралари тўхтаб қолди - Спорт UZ - Скачать музыку бесплатно новинки музыки 2016-2017\nЖозе Моуриньонинг «Манчестер Юнайтед»га янги бош мураббий сифатида тайинланиши бўйича музокаралар тўхтаб қолди. Бу ҳақда The Telegraph хабар бермоқда.Манбанинг маълумотига кўра, «Челси»нинг собиқ мураббийи ҳомийлари ва манкунианликлар жамоаси ҳамкорлари ўртасидаги зиддият туфайли музокаралар қолдирилган. Томонларнинг ҳуқуқшуносалари имижлардаги қарама-қаршиликлар туфайли музокараларни тўхтатишга мажбур бўлган. Хусусан, гап Моуриньонинг Jaguar автомобилларини ишлаб чиқарувчи компания билан, шунингдек казино хизматлари кўрсатадиган ва соат ишлаб чиқарувчи компания билан ҳамкорлиги тўғрисида кетмоқда. «Манчестер Юнайтед» эса автомобиллар ишлаб чиқарувчи Chevrolet компанияси билан, шунингдек бошқа казино ҳамда соат ишлаб чиқариш билан шуғулланувчи брендлар билан ҳамкорлик қилади.2015/2016 йилги мавсумни «МЮ» бешинчи ўринда якунлади ва Луи ван Гаални истеъфога чиқарди. Маҳаллий нашрларда яқин вақт ичида унинг ўрнига Жозе Моуриньо янги бош мураббий сифатида тайинланиши кутилаётгани ҳақида хабарлар берилмоқда. - деб хабар бермоқда Stadion.uz нашри.


MXX хориждаги ўзбекларни қайтариш учун телефон орқали босим қилмоқда « Ўзбекистон Халқ Ҳаракати\nMXX хориждаги ўзбекларни қайтариш учун телефон орқали босим қилмоқда\n07 April 2016 - 18:49\nРоссия ва Туркиядаги ўзбекистонлик меҳнат муҳожирларини ватанга қайтариш мақсадида МХХ ва милиция ходимлари уларга бирма-бир телефон қилиб босим кўрсатмоқда. Муҳожирларнинг телефон рақамларини олиш учун МХХ бошчилигидаги гуруҳ уйма-уй юриб, хориждагиларнинг оила аъзоларига таҳдид қилаяпти. Яқинларининг рақамларини бермаганлар милиция бўлимига чақиртирилиб, махсус суҳбатга тортилмоқда.\nЯқинининг рақамини бермаганларга “повестка” жўнатилаяпти\nОзодлик манбаларига кўра¸ МХХ бошчилигидаги гуруҳларнинг хориждагиларни Ўзбекистонга қайтариш тадбирлари бугунги кунда икки босқичда бормоқда.\nБиринчи босқичда хориждагиларнинг телефон рақамлари уларнинг уйидагилар орқали қўлга киритилаëтган бўлса¸ иккинчисида, хориждагиларни қайтишга мажбурлаш учун улар билан бевосита телефон суҳбатлари ўтказилмоқда.\nЖойлардан олинган маълумотга кўра, иккала ҳолатда ҳам одамларга босим ва таҳдидлар қилинмоқда.\nБухородаги манбанинг айтишича, МХХ, Ички ишлар бўлими ва маҳалла йиғинлари раисларидан иборат гуруҳ кимки хорижда бўлса, унинг уйига бостириб бораяпти:\n“Бу гуруҳдагилар баъзи жойларда 2-3 киши, баъзида ундан ҳам кўп бўлиб юришибди. Агар бир кўчадан 5 одам хорижда бўлса, ҳаммасининг уйига бирма-бир кириб чиқаяпти. Ўша уйдаги одам қайси хориж давлатида?, Қачондан бери юрибди? Ҳамма маълумотни ёзиб олиб, хат қилишаяпти. Кейин телефон рақамини беришни талаб қилишмоқда. Кўпчилик яқинларининг телефонларини беришни истамаяпти. Уларни эса милиция бўлимига “повестка” билан қайта-қайта чақиртираяпти. Рақамни бермагунча тинч қўйишмаяпти. “Давлат сиёсатига қаршимисан”, деб уларга босим кўрсатиб, қўрқитиб олаяпти ўша телефон рақамларини”, дейди Бухородаги исмини очиқламасликни сўраган манба.\nСим қоқиш операцияси\nЎзбекистоннинг турли вилоятларидан олинган маълумотга кўра, хориждаги муҳожирларга МХХ ва милиция бўлимлари вакиллари шахсан қўнғироқ қилиб, уларни ортга қайтаришга уринаяпти.\nХориждаги ўзбеклардан олинган маълумотга кўра, айрим ҳолларда қўнғироқ қилган орган ходимлари яхши гап билан қайтишни тушинтираяпти, баъзида очиқдан-очиқ босим билан қайтиш талаб қилинмоқда.\nТуркиянинг Истанбул шаҳрига Самарқанддан бориб ишлаётган аёлга, Самарқанд шаҳар Ички ишлар бўлимидан қўнғироқ бўлган:\n“Самарқанд ГОВДсидан дугонамга қўнғироқ қилиб, уни бу ерда нима иш қилаётгани борасида ҳамма маълумотни сўрашибди. Айниқса¸ улар дин бўйича кўп савол беришган. “Ишлаётган жойингда сени динга даъват қилишдими?, Намоз ўқияпсанми?, Ўзбекистонга қайтсанг диндор бўлиб кетмайсанми?” деб сўрашибди. Мен ҳам Истанбулдаман. Меникига ҳам милициядан боришган. Лекин менга ҳали қўнғироқ қилишмади. Уйдагилар мени огоҳлантириб қўйишди. Шунинг учун тайёрланиб, ўтирибман. Лекин дугонамга ҳеч ким айтмаган экан. Жуда қўрқиб қолган. Энди қайтиб кетмоқчи”, дейди исмини очиқламаётганимиз самарқандлик аёл.\nХориждан қайтариш учун уйдирма айбловлар ишлатилмоқда\nРоссияда ишлаётган ўзбек муҳожирларидан бирининг Озодликка мурожаат қилиб айтишича, у тезда ватанга қайтмаса¸ ваҳҳобийга чиқарилиб¸ Россиядан экстрадиция қилиниш таҳдиди остида қолаяпти:\n– Ўзбекистондалик пайтимда масжидга бориб юрардим. Лекин Россияга келгандан бери¸ ишдан ортмайман. Бирор диний гуруҳ¸ ëки диндорларга алоқам йўқ. Уйимга участковой мелиса келиб¸ тез қайтсин, депти. Акамга терговчи телефон қилиб¸ уканг ваҳҳобийлар рўйхатида¸ ўзи қайтмаса¸ ФСБга бериб¸ экстрадиция қилдирамиз¸ деб пўписа қилипти. Уй-жой қиламан деб болаларимни ташлаб¸ Россияга келувдим. Бир йилдан бери бу ерда ҳам тузук-қуруқ иш тополмай¸ пулсиз юрибман. Шунга уйга бормай юрувдим. Энди нима қилишимни билмайман¸ дейди бу суҳбатдош.\nХорижга ишлашга кетиб, узоқ муддатга қолиб кетганларни уйига қайтариш ҳаракати ўтган йил охирида бошланди. Аввалига хорижга кетганлар ва уларнинг уйида қолган яқинлари қайдга олиниб, милиция ва МХХ суҳбатидан ўтказилиб, ҳар бир оиладан тушунтириш хати олинди.\nМаҳалла қўмиталаридан олинган маълумотга кўра, хорижга кетганларни ортга қайтариш тадбири мамлакат бўйлаб ўтказилаётган аксилтеррор тадбирлари доирасида амалга оширилаяпти.\nУшбу аксилтеррор тадбирлари доирасида мактаб, коллеж-лицейлар, олий ўқув юртлари, шифохона ва деярли барча давлат ташкилотларида тунги навбатчилик ташкил қилинди.\nШунингдек, жойлардан олинган маълумотларга кўра, МХХ назоратида турган, яъни олдин қамалган ёки яқинлари қамоқда бўлган шахслар МХХ идорасига чақиртирилиб, махсус суҳбатдан ўтказилаяпти.\nАsiaterra нашрига кўра, пойтахтнинг катта савдо марказларида одамлар металл детекторлар ёрдамида текширилиб, рюкзак, портфель ва сумкалар тинтилмоқда.\nUzmetronom нашри хориждан қайтган ҳар бир фуқаронинг террорчилик ташкилотларига алоқаси бор ёки йўқлигини текшириш учун участка нозирлари сўроқ қилаётгани ҳақида ёзди.\nИжтимоий тармоқлардан олинган хабарга кўра, пойтахтдаги барча Интернет кафелар қаттиқ назоратга олинган ҳамда Интернет трафиги текширилаяпти.


"Челси"нинг ўсмирлар жамоаси иккинчи марта ўсмирлар ўртасидаги Чемпионлар Лигасининг ғолиби бўлди\n07:56 / 19.04.2016\n"Челси"нинг ўсмирлар жамоаси кетма-кет иккинчи марта ўсмирлар ўртасидаги Чемпионлар Лигасининг ғолиби бўлди. Швейцариянинг Ньон шаҳрида, "Коловрей" стадионида ўтган мусобақанинг финалида лондонликлар Франциянинг "ПСЖ" жамоасини 2:1 ҳисобида ютдилар.\n"Челси" таркибида голларни Фикайо Томори (10-дақ.) ва Кейси Палмер (61-дақ.), "ПСЖ"да эса Яку Меите (58-дақ.) киритди.\nЎсмирлар Чемпионлар Лигаси 2013/14 йиллардаги мавсумдан ўтказила бошланган. Мусобақа УЕФА Чемпионлар Лигасининг гуруҳ босқичида иштирок этадиган клубларнинг ўсмирлар клублари (19 ёшгача) учун яратилган.\n"Челси" бу мусобақада иккинчи марта ғолиб бўлди. Ўтган йилги мусобақа финалида лондонликлар Донецкнинг "Шахтёр" клубини 3:2 ҳисобида мағлуб этгандилар. Ўсмирлар Чемпионлар Лигасининг 2014 йилги биринчи мусобақасида "Барселона" ғолиб бўлган.


"Трансформерлар" фильми режиссёри Ҳонг Конгда ҳужумга учради\nАмерикалик таниқли режиссёр ва продюсер Майкл Бэй Ҳонг Конгда янги фильмини суратга олаётган пайтда ҳужумга учраб, жароҳатланди. Ҳодиса “Трансформерлар” фильмининг тўртинчи қисми суратга олинаётган майдончада рўй берди.\nРейтерс агентлигининг хабар қилишича, ҳужум Мак фамилияли ака-ука томонидан амалга оширилган. 27 ва 28 ёшли ака-ука фантастика жанридаги филм суратга олинаётган майдончага кириб келиб, Бэйдан 100 минг Ҳонг Конг доллари (12900 АҚШ доллари) миқдорида пул талаб қилган.\nПолиция вакили пул нима учун талаб қилингани сабаблари номаълум эканини айтмоқда. Унга кўра, ўртада чиққан тортишув пайтида ака-укаларнинг каттаси режиссёрга ташланган. Шундан кейин у ҳодисага аралашмоқчи бўлган уч полициячига ҳам ҳамла қилган.\nҲужумчиларнинг кичиги шантаж ва одамга ҳужум қилганликда гумонланиб, ҳибсга олинган. Ака-ука Макларнинг каттаси одамга ҳужум қилиш айби билан қўлга олингани айтилмоқда.\nМайкл Бэй юзининг ўнг қисмига жароҳат етказилган, лекин у касалхонага мурожаат қилишдан бош тортган.\nҲодисадан кейин фильмни суратга олиш ишлари давом эттирилган.


ЎзА - Ўрмон хўжаликлари фаолияти янада такомиллаштирилди\nЎрмон хўжаликлари фаолияти янада такомиллаштирилди\n16.08.2018 09:17 Чоп этиш версияси\nУгом-Чотқол давлат миллий табиат боғи ва унинг таркибига кирувчи Чотқол давлат биосфера қўриқхонаси, Бурчмулла ва Оҳангарон давлат ўрмон хўжаликлари фаолиятини янада такомиллаштириш чора-тадбирлари ҳақидаги Ҳукумат қарори қабул қилинди. Бу ҳақида Адлия вазирлигининг “Ҳуқуқий ахборот” канали хабар бермоқда.\nЭндиликда Угом-Чотқол давлат миллий табиат боғи, Чотқол давлат биосфера қўриқхонаси, Бурчмулла ва Оҳангарон давлат ўрмон хўжаликлари фаолияти Тошкент вилояти маҳаллий бюджети маблағлари ҳисобидан молиялаштирилади.\nБурчмулла ва Оҳангарон давлат ўрмон хўжаликлари йил якуни бўйича олган соф фойдасининг тенг ярми Ўрмон хўжалигини ривожлантириш жамғармасига йўналтирилади.\nШунингдек, қарор билан Угом-Чотқол давлат миллий табиат боғи, Чотқол давлат биосфера қўриқхонаси, Бурчмулла ва Оҳангарон давлат ўрмон хўжалиги ходимлари меҳнатига ҳақ тўлаш тартиби тасдиқланди.\nУнга кўра, мазкур ҳудудларда ишловчи ходимлар ва инспекторлар доимий яшаш жойидан бошқа жойда бўлганлиги учун уларга энг кам иш ҳақининг уч баравари (552 900 сўм) миқдорида қўшимча ҳақ тўланиши белгиланди.\nБундан ташқари, ҳар ойда йўл транспортига энг кам иш ҳақининг бир бараваригача (184 300 сўм) ҳамда тушлик овқатланиш харажатларига энг кам иш ҳақининг икки бараваригача (368 600 сўм) тўлов амалга оширилади.


Академик Шавкат Акмалхонов вафот этди\nЧорвачилик соҳаси ривожланишида ўзининг катта ҳиссасини қўшган забардаст ва буюк олим Шавкат Акмалхонов вафот этди.\nТОШКЕНТ, 13 окт — Sputnik. Чорвачилик соҳаси ривожланишида ўзининг катта ҳиссасини қўшган забардаст ва буюк олим, Ўзбекистонда хизмат кўрсатган фан арбоби, қишлоқ хўжалиги фанлари доктори, профессор, академик Шавкат Акмалхонов 2020 йил 11 октябрда 87 ёшида вафот этди. Бу ҳақда Инновацион ривожланиш вазирлиги матбуот хизмати хабар қилмоқда.\nАкмалхонов Шавкат Асамович 1933 йил 18 август куни Тошкент шаҳрида зиёлийлар оиласида таваллуд топган. 1956 йили Самарқанд қишлоқ хўжалик институтини олим зоотехник мутахассислиги бўйича тамомлаган.\nПресс-служба Творческого союза журналистов Узбекистана\n1956-1958 йиллар мобайнида Тошкент вилояти Оққўрғон тумани моддий-техник таъминоти ташкилотида зоотехник лавозимида меҳнат фаолиятини бошлаган. 1958-1961 йилларда Ўзбекистон чорвачилик илмий-тадқиқот институтининг аспирантура бўлимига ўқишга кирган.\n1961-1963 йилларда шу институтда катта илмий ходим, 1963-1984 йиллар мобайнида институт директорининг илмий ишлар бўйича муовини, 1984-1990 йиллар мобайнида Ўзбекистон Қишлоқ хўжалиги академияси вице-президенти бўлиб ишлаган. 1990-2006 йилларда “Племэлита” илмий ишлаб-чиқариш бирлашмаси Ўзбекистон чорвачилик илмий-тадқиқот институтининг Сут ишлаб чиқариш ва қишлоқ хўжалик ҳайвонларини озиқлантириш лабораторияси мудири бўлган. 2006-2014 йилларда лойиҳа раҳбари бўлиб ишлаган.\n2014 йилдан ҳозирги вақтгача институтда етакчи илмий ходим сифатида фаолият кўрсатиб келаётган эди.


Зоҳир Шоҳ Шерозий\nТошкентдаги Ўзбекистон Миллий университетининг талабалари дарсларга ошиқмоқдалар. [Максим Енисеев]\nПЕШОВАР – Марказий ва Жанубий Осиё мамлакатлари минтақада зўравонлик экстремизми ва терроризмга узил-кесил барҳам бериш йўлида таълимдан восита ўлароқ фойдаланишлари лозим, дейди Ўзбекистоннинг Покистондаги элчиси Фурқат Сиддиқов.\nЎзбекистон ҳам қонунчиликка қатъий амал қилиш, ҳам «зўравонликка барҳам бериш йўлидаги таълимни» ўз ичига олувчи кўп қиррали стратегияни ишлаб чиққан, деб қайд этди Сиддиқов.\n«Ўзбекистон ҳукумати томонидан қабул қилинган муҳим қадам – «кулранг рўйхатда бўлган имомларни ўқитиш ва қайта таълим бериш» бўлди, деди у, ҳукуматнинг 45 мингга яқин ўзбекни авф этиб, уларни рўйхатдан ўчириб ташлаганини қўшимча қилар экан.\nУшбу рўйхат экстремизмда айбланган ёки гумонланганлардан иборат бўлган.\nЎзбекистоннинг Покистондаги элчиси Фурқат Сиддиқов (кўк костюм ва галстукда) 3 апрель куни Пешовар университетининг минтақавий тадқиқот маркази тадбирида иштирок этди. [Зоҳир Шоҳ Шерозий]\n«Ўзбекистонда зўравонлик экстремизмига қарши курашишнинг бошқа йўллари ҳам бор – иқтисодий тараққиёт ва таълим орқали», деб қайд этди Сиддиқов.\nПокистоннинг ўзи терроризмдан азият чекиб келган бўлса-да, Сидиқов мамлакатнинг экстремизмга қарши курашдаги ролини юқори баҳолади.\n«Покистон жиноятчиларни енгиб, тинчлик – тараққиётнинг ягона йўли эканини исботлади», деди у. Элчи минтақадаги тинчлик Марказий ва Жанубий Осиё мамлакатларининг ҳам иқтисодий, ҳам таълим йўналишидаги саъй-ҳаракатларига боғлиқ эканини таъкидлади.\n«Зўравонлик кўринишларига барҳам бериш учун, биз янги иқтисодий имкониятларни яратишимиз ва таълим дастурларини кенгайтиришимиз лозим», дейди Сиддиқов.\nСиддиқовга кўра, Ўзбекистон минтақавий ривожланишни қўллаб-қувватлаш йўлида Покистон билан яқин муносабатлар тарафдори ва бир неча йил ичида Покистон билан йиллик савдо-сотиқни 90 миллион доллардан 300 миллион долларгача оширишга интилмоқда.\nШунингдек, у икки мамлакатнинг яқинлиги туфайли иқтисодий жиҳатдан самарали бўладиган таълим соҳасидаги алоқаларни ривожлантиришга қизиқиш билдирган.\nСиддиқовнинг айтишича, ҳозирда мамлакатлар ўртасида қўшма корхоналар ташкил этиш борасида кескин ўсиш кузатилмоқда, сўнгги 20 йил ичида бу борада имзоланган битимлар сони 47 тани ташкил этган, 2018 йилнинг ўзида эса 21 келишув имзоланган.\nҚўшни Афғонистонда тинчликка эришиш бутун минтақадаги барқарорликнинг калитидир, деб қўшимча қилди Сиддиқов.\n«Афғонистондаги тинчлик Ўзбекистон учун биринчи даражали аҳамиятга эга. Тошкентда Афғонистон ҳукумати вакиллари иштирокида ўтказилган саммит унинг Марказий ва Жанубий Осиёда тинчлик йўлидаги қатъиятининг яққол тасдиғи бўлди», деди у 2018 йил 26-27 март кунлари Тошкентда ўтган Афғонистон келажаги бўйича халқаро анжуманни назарда тутиб.\nАфғонистонда барча манфаатдор томонлар, шу жумладан, толиблар иштирокидаги музокаралар ёрдамида тинчликка эришиш мумкин, деб қайд этди Сиддиқов.\n«Қўшнилар билан таълим ва иқтисодий соҳадаги ҳамкорлик Афғонистонда тинчлик ва тараққиётни қайта тиклашга ёрдам беради», деди у.\nЎзбекистон терроризм баҳонасида ҳеч қачон Афғонистон билан чегараларини ёпиб қўймайди, деди у, бундай таҳдидлар Ўзбекистоннинг террорчиликка қарши курашиш, террорчиларни йўқ қилиш ва минтақада тинчликни тиклашга нисбатан қатъиятига тўсқинлик қилмаслигини таъкидлар экан.\n«Бизга биродар мамлакат – Афғонистонда тинчлик қарор топсагина, минтақада барқарорлик бўлади», деди у.\nМинтақавий тинчликка эътибор\nПокистон ва Ўзбекистондаги мутахассислар минтақадаги тинчлик Афғонистонга боғлиқ, деган фикрда якдил.\n«Минтақадаги давлатлар ҳудуднинг кенг қамровли ривожи учун тинчликни сақлаш ва қўллаб-қувватлашлари лозим», дейди Пешовар университетининг Минтақавий тадқиқотлар маркази собиқ директори доктор Азмат Ҳаятхон.\n«Покистон ва Ўзбекистон минтақани барқарорлаштиришда муҳим роль ўйнаши мумкин, чунки Афғонистондаги тинчлик минтақавий барқарорлик учун муҳим аҳамият касб этади», деди у «Pakistan Forward» нашрига берган интервьюсида.\nАфғонистондаги тинчлик, шубҳасиз, Покистон ва Ўзбекистон ўртасидаги савдо-сотиқ, туризм ва ижтимоий алоқаларни яхшилашга кўмаклашади, бунга Афғонистонда темирйўл ва автомобиль йўллари каби алоқа инфратузилмасини ривожлантириш орқали эришилади, дейди минтақавий тадқиқотлар маркази директори, доктор Шабир Аҳмад Хон «Pakistan Forward» нашрига.\nПешовардан Тошкентгача ва Карачигача бўлган масофалар деярли бир хил, бунда Тошкент билан Пешовар ўртасидаги йўл «Жалолобод, Кобул, Мозори Шариф, Термиз ва Бухоро»дан ўтади, деб қайд этди Хон.\nУнинг сўзларига кўра, мамлакатлар Афғонистон орқали автомобиль ва темирйўл алоқаларига эга бўлса, Покистон-Ўзбекистон алоқаларининг стратегик аҳамияти янада ортади.


Француз фотографи Анри Картье Брессон репортаж фотожурналистикасининг “отаси” дея ном чиқарган эди. У бир жойда ўтирмай тинимсиз саëҳат қилишга ружу қўйган эди.\nСураткаш 1908 йилнинг 22 августида Париждан сал наридаги Шантле шаҳарчасида туғилди. Анрининг визуал санъат дунëсига киришига рассом тоғаси Луи сабабчи бўлди.\nБир муддат рассом Андре Лота устахонасида расм чизишни ўрганган Анри 1930 йилда Африкага сафар қилиш асносида фотографлик маслагига байъат берди.\n1954 йили фотограф дунëдаги энг ëпиқ мамлакат бўлган СССРга сафар қилиш ва бу мамлакат ҳамда инсонлар манзарасини фотокамерага тушириш учун изн олди.\nЎз саëҳати давомида Анри Картье Брессон Совет Ўрта Осиëси турғунларининг муҳташам тасвирларни пленкага мухрлади. Фотограф ўрта-осиëликларнинг Москвада юрганини расмга олди.\nШунингдек Совет Ўрта Осиëсига қалган сафарлари мобайнида фотограф ўз аппарати объективини оддий одамлар юзига йўналтирди.\nСафар асносида француз сураткаш одамлар билан тил топишга ва маҳаллий фазога сингиб миллий традицияларни англашга уринди.\n«Фотограф оҳиста, билдирмасдан ишлаши баробарида ўткир кўзи билан воқеликни синчков кузатиш лозим. Шу билан бирга у атрофдагиларни ўзига жалб қилмаслиги керак Сувни лойқалатсанг балиқ тута олмайсан», — дер эди раҳматлик Анри Картье-Брессон ўз шогирдларига насиҳат қиларкан.\nЎз ўгитларига ўзи ҳам амал қилган Анри Картье-Брессон доимо изчил ва ҳотиржам тарзда сурат оларди. Кўчада расм олаëтган пайтда у одамларнинг ўзи истаган нуқтагача боришини сабр билан кутар эди.\nСураткаш ҳаëт лаҳзаларини қиëмига етишини кутар ва ўзи идеал деб билган онда фотоаппарат тугмасини босар эди.\nҲар гал съёмка пайтида Анри Картье-Брессон омма орасида кўринмас одамга айланишга ва ўзини фотограф сифатида афиша қилмасликка тиришар эди.\nУ ҳатто фотоаппаратнинг ялтироқ жойларига қора изолента ëпиштириб қўяр, баъзан камерани рўмолга ўрар эди. «Фотография – ҳеч нарса. Мени ҳаëт қизиқтиради». – дер эди маэстро.\nАйнан шу ҳислатлар боис у туширган суратларда одамлар тирик ва табиий тарзда кўринади.\nЎтган асрнинг ўрталарида СССР да Анри Картье Брессон туширган тасвирларга термулиб тийран кўзли сураткаш қобилиятига тан берамиз.\ndata-title="Ўрта Осиëликлар француз фотографи Анри Картье Брессон объективида" data-description="Француз фотографи Анри Картье Брессон репортаж фотожурналистикасининг “отаси” дея ном чиқарган эди. У бир жойда ўтирмай тинимсиз саëҳат қилишга ..." data-image="https://eltuz.com/wp-content/uploads/2016/08/rasm1776.jpg" data-url="https://eltuz.com/dokument/196836/" data-services="facebook,odnoklassniki,twitter,telegram" data-counter="ig">\n“Қизларим қаердалигини билмайман. Хотиним эса кечалари билан ухлай олмайди. Мен ғамга ботдим”. Ўн минглаб одам қатори Хитойнинг “қайта тарбиялаш ...


“Эътиқод—қалб гавҳари” танлови ғолиблари тақдирланди\n14:46 / 24.12.2015\n23 декабрь куни Тошкент шаҳар Шайхонтоҳур туманидаги Шайх Зайниддин жоме масжиди ва www.muxlis.uz диний-маърифий сайти томонидан ўтказилган “Эътиқод—қалб гавҳари” танлови ғолибларини тақдирлаш маросими бўлиб ўтди.\nТадбирда сўзга чиққанлар мазкур танловда фаол қатнашиб, мазмунли ва долзарб, энг муҳими, миллат маънавиятининг юксалиши улкан ҳисса қўшувчи мақолалари билан иштирок этганларга миннатдорчилик билдирилди.\nШундан сўнг, танловнинг бешта йўналишдаги ғолиб ва рағбатлантирувчи мукофот соҳибларига совғалар топширилди.\n“Танлов ҳақида эшитганимда аввал бошда иштирок этишга иккиландим. Чунки диний йўналишдаги мавзу жуда масъулиятли ва инсондан катта билим ва кўникма талаб этади. Биринчи мақолам сайтда чоп этилганда, тўғриси, роса қувондим ва қалбимда бошқача хурсандчилик уйғонди. Бугун эса хаёлимда пишган “muxlis”боп мақолаларни сайтга илинадиган бўлдим”, - дейди танлов ғолиби, журналист Шуҳрат Сатторов.


Роналд Куман: “Илк соврин чўнтагимизда, кейингиси сари ҳаракат қиламиз” / CHAMPIONAT.asia\n02:38ОФК Кубоги-2021. "Насаф" "Хўжанд"га қарши ўйин олдидан расмий машғулот ўтказди ГАЛЕРЕЯ 0 02:00Франция чемпионатида ҳам чемпионлик масаласи сўнгги турга қолди (+турнир жадвали ва тўпурарлар) 2 01:40А Серия. “Милан” ўз майдонида муҳим очколарни бой берди 15 01:25Бундеслигадан ЕЧЛга йўл олган 4-жамоа номи ҳам маълум (+турнир жадвали ва тўпурарлар) 0 01:05АПЛ. “Эвертон" ўз майдонида аутсайдерга ютқазди (+турнир жадвали ва тўпурарлар) 0 01:01ОФК Кубоги-2021. "Насаф"нинг "Хўжанд" билан ўйиндан олдинги расмий машғулоти 3 00:50БАА Лига Кубоги. “Шабаб Ал Аҳли”ни тақдирлаш маросимидан ГАЛEРEЯ 2 00:30Зидан: “Ҳаёт-мамот учун курашмоқдамиз, бу вазиятда йигитларга қандай қилиб кетаман деб айтоламан?” 4 00:16"Барса" кетма-кет икки мавсум чемпион бўла олмаяпти — бунақаси 13 йил бўлмаганди 8 23:55Ла Лига. “Атлетико” ҳамда “Реал” охирги турни қачон ва қайси жамоаларга қарши ўтказади? (+жадвал) 18 23:36Ла Лига. "Реал Мадрид" қийин ғалабани қўлга киритди, аммо "Атлетико"... 148 23:34Ла Лига. Суареснинг голи жамоасига иродали ғалаба келтирди ва “Атлетико” пешқадамлигини сақлаб қолди 30 23:25ЛаЛига. "Барселона" мағлубиятга учради ва чемпионлик учун курашдан чиқиб кетди 67 23:15Бундеслига. “Боруссия Д” сафарда “Майнц”ни енгиб, ЕЧЛга йўлланма олди 1 23:00А Серия. “Милан” – “Кальяри”. Асосий таркиблар 5\nРоналд Куман: “Илк соврин чўнтагимизда, кейингиси сари ҳаракат қиламиз”\nТеглар : Роналд Куман БарселонаИспания Кубоги\n“Барселона” бош мураббийи Роналд Куман Испания кубогида ғолибликдан сўнг ўз мулоҳазалари билан ўртоқлашди.\n“Финал беллашувида бундай ҳисоб ноодатий ҳисоблансада, биз ҳақли равишда ғолибликка эришдик. Гол киритилишини кўпроқ кутишимизга тўғри келган бўлсада, унгача ҳам кўплаб вазиятларни ярата олгандик. Биз ишонч билан ўйинни бошқараётгандик ва ҳисобни очганимиздан кейин беллашувни ғалаба сари етаклай олдик, йигитлар барча жабҳаларада беназир ҳаракат қилишди.\nАйни пайтда фантастик ҳиссиётлар оғушидаман. Мавсумда ҳеч бўлмаса битта совринга эга чиқишга лойиқ эдик. Клуб бунга лойиқ. Алмашинувлар йилида бу жамоа учун жудаям муҳим соврин бўлди. Жамоам доим нимадир ютишига ишонганди. Бугун барча каталонияликлар учун бахтли кун. Ҳақли мукофот. Жорий мавсумда биз жамоада кўплаб ўзгаришларни амалга оширдик, шунга қарамай футболчилар ўзларини кўрсата олишди. Жамоанинг айнан кубок ўйинларига бўлган муносабатини алоҳида таъкидлаган бўлардим. Чунки ушбу турнирда кўплаб қийинчиликларни енгиб ўтишга тўғри келди. Биз совринга чанқоқ эдик. Энди бизда илк соврин бор, иккинчисини қўлга киритиш учун ҳаракатни давом эттирамиз. Мен ўзимни жудаям бахтли ҳис қилаяман.\nДе Йонг ва Месси – ажойиб футболчилар. Лео бир неча йиллардан буён дунёнинг энг яхши футболчиси эканлигини исботлаб келмоқда. У бугун ҳам фойдали ўйини билан буни барчага намоён этди. Шунингдек Френки ҳам. Умуман барча футболчиларимни таъкидлаган бўлардим. Жамоам юксак савияда ўйин кўрсата олди.\nУмид қиламанки, бу Мессининг “Барселона” сафида Испания кубогидаги сўнгги ўйини эмас. Биз у жамоада қолишини истаймиз”, дея Куманнинг сўзларидан иқтибос келтирмоқда Marca.\n"Барса" кетма-кет икки мавсум чемпион бўла олмаяпти — бунақаси 13 йил бўлмаганди 8\n18 апр 07:47:24\nOlg'a Barselona keying yo'l LaLiga chempionligi\n18 апр 07:46:21\nКуман оғир пайтда авлодлар алмашинувини ёмон ўтказмади лекин. Ҳали бу жамоаси кейинги йилларда албатта ўзини кўрсата олади!\nБарселонага омад, бахтли тасодиф юз берса дублни расмийлаштириши ҳам мумкин!\n18 апр 07:42:38\nКироллик кубогини ютиш зур омад Барселона\n18 апр 08:29:32\nАйримларга жавоб ёзмаганимни сабаби ит хурар карвон утар деган наклга амал килдим\n18 апр 09:04:18\nReaLcHiLaR HusH KeBsiLaR KomenTGa. eL kLassiKoDa BarBr ReaL YuTTiKu Bu HecH niMa DeB YozGani keLDiLarMi...!)\n18 апр 08:57:22\n18 апр 08:19:30\nКеча кироллик клубини кирол мухлислари севимли жамоалари Атлетикга мухлислик килиб омад тилаб туришганди (курган одам Реалнимас Атлеткони мухлислари деб уйлашади) негалигини уйин вактида тушундим. Кироллик кубогида кироллик клуби йук экан.\nElclassicodan keyin qaerlarda ediz yoki Liver nikini ilganmidiz adashmasam elclassico kuni kament yozmadiz ertasigayam yozmadiz ozi 5-6ta Barsani mard muhlislari yutqazsayam biza shotdamiz deydi a sizga ohshaganlar esa - - -\n18 апр 08:16:57\nVay Bechora shu gapni yozish uchun necha yil kutdiz biza ahmoq emasmiz kechasi 12da muhlislik qilmaydigan klub oyinini korgani bu kubogu mayli 6 yildan buyon chempionlar ligasida kimlarga balet qilyabdilar a labbay Bavariami yoki Siti chunki Gvardiola borku Psjmi Neymarlarin borku Balki bu yilgi navbat Chelsidur sizga rossa alam qilgan ekande a yahshiyam oyin oldi omad tiladik sizdek ahmoqlar hamma joyda janjal boshlaydi sizga savolde nimaga Apl muhlislari bir biri blan gap talashmaydi bir marta kubok yutsa dakang horoz maskasini ilmaydi


ФУҚАРОЛАРНИНГ БУЗИЛГАН ҲУҚУҚЛАРИ ТИКЛАНДИ\nТранспорт, қурилиш соҳаси ва иқтисодиётнинг бошқа тармоқларида қонунчилик ижроси устидан назорат бошқармаси томонидан жисмоний ва юридик шахсларнинг мурожаатларини ҳар томонлама ва объектив, амалдаги қонунчилик талабларига асосланган ҳолда кўриб чиқиш бўйича чоралар кўрилмоқда. Бунда, мурожаатларда кўрсатилган масалаларнинг амалий ечимига алоҳида эътибор қаратилмоқда.\nХусусан, жорий йилнинг апрель ойида Бош прокуратурада Сергели туманида жойлашган ётоқхоналардан бирида яшовчи фуқаролар қабул қилинди.\nАниқланишича, фуқаро А.Т. “Nova Universal” МЧЖ раҳбари бўла туриб, Ўзбекистон Республикаси ИИВ балансида бўлган 9 қаватли ётоқхона биносини замонавий меҳмонхона мажмуаси қуриш учун 300 млн. сўм инвестиция киритиш шарти билан тендер танловида “ноль” қийматда сотиб олган.\n“Nova Universal” МЧЖ ва Давлат мулк қўмитаси Тошкент шаҳар бошқармаси ўртасида 15.09.2005 йилда ётоқхона биносининг олди-сотди шартномаси тузилган. А.Т. инвестиция мажбуриятларини бажарганлиги ҳақида ҳужжатларни сохталаштириб, 08.01.2007 йилда бинога эгалик ҳуқуқини берувчи 2-сонли давлат ордерини олган.\nШундан сўнг, А.Т. ушбу ётоқхонанинг уй-жой фондига киритилмаган 27 та хонадонни фуқароларга ҳужжатларини кейинчалик тегишли тартибда расмийлаштиришга ваъда бериб, 103.416.000 сўмга сотиб юборган.\nЖиноят ишлари бўйича Сергели туман судининг 04.04.2011 йилдаги ҳукмига кўра, А.Т. Жиноят кодексининг 168-моддаси 3-қисми “а,в” бандлари ва бошқа моддаларида назарда тутилган жиноятларни содир этганликда айбли деб топилиб, унга 9 йил муддатга озодликдан маҳрум қилиш жазоси тайинланган.\nШунингдек, суд ҳукми билан судланувчидан жабрланувчилар фойдасига 103.416.000 сўм зарар суммаси ундирилган. Бироқ, жабрланувчилар олинган хонадонларга нисбатан мулк ҳуқуқини қонунийлаштиришни талаб қилиб, ушбу пул маблағини олишни рад этган.\nБош прокуратура аралашувидан сўнг қайд этилган оилаларни уй-жой билан таъминлашга қаратилган қатор чора-тадбирлар амалга оширилди.


Фукусима Дайичи атом электр станцияси, 31 март 2011 йил.\n10 апрел куни Япония ҳарбийлари бир ой олдин рўй берган зилзила ва цунами қурбонлари жасадларини қидириш ишларини қайта бошлади.\n22 минг япон аскарлари АҚШнинг 110 ҳарбийлари билан бирга ер, ҳаво ва денгизда қидирув ишлари олиб бормоқда.\n11 март кунги таббий офат оқибатида 25 минг одам нобуд бўлгани тахмин қилинмоқда. Бироқ шу кунгача фақат 13 минг кишининг нобуд бўлгани расман тасдиқланди. Сув кўп жасадларни денгизга оқизиб кетгани сабабли уларни қидириб топишга умид йўқ.\nЯпония полициясига кўра, табиий офат натижасида 14865 одам бедарак йўқолган деб ҳисобланмоқда.\nЯпония шимоли-шарқида 11 март куни 8,9 баллик зилзила ва у ҳосил қилган цунами Фукусима Дайичи атом электр станциясига катта зарар етказди ва унинг атрофига кучли радиация тарқала бошлади. Шундан сўнг ҳукумат станция атрофидаги бир неча ўн километр масофада хавфсизлик зонаси эълон қилиб, у ерда яшовчи аҳолини бошқа жойларга кўчирди.\nБироқ эвакуация қилинган айрим фукусималиклар соғлиғига таҳдид бўлишига қарамай, уйларига қайтиш истагини билдирмоқда.\nФукусима атом станциясидан 18 километр узоқликда жойлашган Минамисома шаҳрида яшовчи Цунакавалар оиласи фожиа юз берганидан кейин ҳамма қатори мажбуран кўчирилган эди.\nХавфсизлик зонасидан шимолроқда ташкил қилинган эвакуация марказида бир ой яшаган 62 яшар Садаму Цунакава уйига бориб хўжалигини ўз кўзи билан кўришга қарор қилди.\n- Мен улар ядровий муаммога имкон қадар тез фурсатда барҳам беради деган умиддаман. Биз уйга қатишимиз учун неча йил керак бўлишини аниқ билмайман. Биз тезроқ уйимизга қайтишимиз учун улар муаммони тезроқ ҳал қилишини хоҳлайман,- дейди Садаму Цунакава.\nАммо Цунакава ва унга ўхшаган минглаб оилаларнинг уйларига қачон қайта олишлари номаълум.\nҲозирда япониялик мутахассислар Фукусима атом станцияси реакторидан денгизга радиоактив сув сизиб чиқишини тўхтатиш ва шикастланган реактордаги радиоактив сувни насослар ёрдамида чиқариб олишга умид қилмоқда.\nАгар кўзланган мақсад амалга ошса, бу ядровий фожиани бартараф этишда жиддий ютуқ бўлишига умид қилинмоқда.


Ўзбекистон Қирғизистонга 40 та мобил шифохона контейнерлари етказиб берди - UzNews.uz\nЎзбекистон Қирғизистонга 40 та мобил шифохона контейнерлари етказиб берди\nАввалроқ, буғдой ва тиббий анжомлар, дори-дармондан иборат инсонпарварлик ёрдами юборилганди.\nМобил шифохона барпо этиш учун Ўзбекистондан Қирғиз Республикасига, “Ўзбекистон темир йўллари” АЖ кўмагида ихтисослаштирилган шифохона контейнерларининг иккинчи партияси етказиб берилди. Бу ҳақда компания Матбуот хизмати хабар берди.\n200 ўринга мўлжалланган 40 та шифохона контейнерлар ортилган поезд “Бишкек-1” темир йўл станциясига етиб келди. “Ўзбекистон темир йўллари” AЖ бошқарув раиси в.б. Хасилов Х.Н. бошчилигидаги Ўзбекистон делегациясини Қирғизистон Соғлиқни сақлаш вазирлиги вакили К.Т. Шадихонов ва “Қирғиз темир жоли” давлат корхонаси бош директори Дашков В.A. кутиб олишди.\nАввалроқ, Қирғизистонга 3000 тонна буғдой ва ихтисослаштирилган шифохоналарнинг битта партиясидан иборат гуманитар юк юборилганди.\n15 ноябрь куни Ўзбекистон махсус самолётда коронавирусга қарши курашишдаги саъйи-ҳаракатларини қўллаб-қувватлаш учун қўшни Қирғизистонга инсонпарварлик ёрдамини юборганди.


Шаҳрам Ғиёсов Шаҳло Аҳмедова билан муносабатлари, UFCга қачон ўтиши ва Шоҳжаҳон Эргашев ҳақида гапирди – O'zbekiston Milliy paralimpiya qo'mitasi\n-Ҳеч нарса дея олмайман. Лекин бир нарсани аниқ айтишим мумкин, бундай олтин авлод ўзбек боксида бошқа бўлмаса керак. Бундай авлод, бундай натижалар…жуда ҳам қийин. Бунинг учун аҳиллик керак. Боксчиларнинг бир-бирига оқибати, тренерларнинг ўзаро ҳурмати бўлиши керак. Очиғини айтсам, ҳозир мен ҳеч кимда бу хусусиятларни кўрмаяпман. Бизнинг пайтимизда бирлик бор эди, ҳозир бирлик йўқолган. Ҳамма ўзим бўлсам, дейди. Кўрамиз, агар Токиода натижа бўлса, демак улар тўғри йўлда бўлади.\nПара тоғ чанғиси бўйича 2 та йирик мусобақа бекор қилинди\nХалқаро триатлон иттифоқи ребрендинг қилди


Мундарижа кириш Курс ишининг асосий вазифаси Курс ишининг асосий хисоб китоб қисми Хулоса Фойдаланилган адабиётлар кириш\nКИРИШ Триангуляция лойиҳасини тузиш\nКурс ишининг асосий вазифаси\nТриангуляция белги баландлигини ҳисоблаш\nКурс ишининг асосий вазифаси............................3\nКурс ишининг асосий хисоб китоб қисми...........5\nТриангуляция лойиҳасини тузиш\nТриангуляция лойиҳаси топографик хариталарда тузилади. 1 ва 2 класс триангуляциялар лойиҳаси одатда 1:100000, 3 ва 4 класс триангуляция лойиҳаси 1:50000, 1:25000 ва 1:10000 масштабдаги топографик хариталарда тузилади. 1 ва 2 разрядли триангуляция тўрларини лойиҳалашни 1:25000, 1:10000 масштабдаги топографик хариталарда бажариш мақсадга мувофиқ бўлиб лойиҳага аниқлик киритишда бундан йирик бўлган масштабдаги топографик хариталардан фойдаланилади.\nЛойиҳа тузиш жойни топографик-геодезик ўрганилганлиги бўйича материаллар йиғишдан бошланади. Бунга ушбу ҳудудда олдин мавжуд бўлган триангуляция пунктларининг планли ва баландлик координаталар каталоги, ҳудуднинг барча масштабларда мавжуд топографик хариталари ва аэрофотосъёмкалари киради. Олдин бажарилган ишлар ўрганилгандан сўнг лойиҳа тузилаётган район дала шароитида ўрганилади, бунда хақиқатдан ҳам пунктлар ва уларнинг марказлари сақланиб қолганлиги аниқланади.\nЛойиҳалаш бевосита топографик харитада бажарилади. Пунктлар ўрни учун жойнинг баланд ерлари танланади, чунки пунктдан барча йўналишлардаги ёки иложи борича кўп йўналишлардаги пунктлар кўриниши керак. Координаталарда келиб чиқиши мумкин бўлган хатоликларни камайтириш учун лойиҳаланган тўрда ўткир бурчаклар бўлмаслиги мақсадга мувофиқ. Юқорида айтганимиздан шундай хулосага келиш мумкин: триангуляция пунктлари рельефнинг сув айириғич чизиқларининг ҳукумрон тепаларида жойлашади, учбурчак бурчаклари 30º дан 120º гача бўлиши, 1 класс триангуляцияда эса 40º дан кам бўлмаслиги керак. Шу сабабли лойиҳалашда ишлатилаётган топографик харитада сув айириғич чизиқлар қизил чизиқ билан чизиб чиқилади.\nТриангуляция класси ва рельефга боғлиқ ҳолда томон узунликлари лойиҳаланади. 1 класс триангуляциясини лойиҳалашда визир чизиғининг ердан баландлиги 5 - 6 метр бўлиши кераклиги эътиборга олиниши лозим. Рефракция таъсирини камайтириш мақсадида йўналишлар катта дарьёлар, кўллар, сув омборлари, тепалик ва тоғ ёнбағирлари бўйлаб, ҳамда шаҳарлар ва заводлар устиларидан ўтмаслиги зарур. Иложи бўлмаган тақдирда дарёлар, тепалик ва тоғ ёнбағирларини тўғри бурчак остида кесиб ўтиш керак.\nЛойиҳаланган триангуляция тўри бутун харита трапециясини бир текисда қоплаши ва узлуксиз (диагонал йўналишларсиз) бўлиши керак\n1:50 000 масштабдаги топотопокарталари ва статистик маьлумотлар.\nТопотопокартани лойиҳалаштириш қуйидаги уч босқични ўз ичига олади:\n1-босқич. Топотопокартани лойиҳалаштириш, уни концепциясини ишлаб чиқиш, топотопокарта дастурини тузиш ва барча керакли ҳужжатларни тайёрлаш. Мазкур босқичда қуйидаги ишлар бажарилади:\n-Топотопокарта мақсадини аниқлаш ва белгилаш. Унинг маъносига, мазмунига ва жиҳозланишига қўйиладиган талабларни аниқлаш;\n-Топотопокартани тузиш учун керакли маълумотларни йиғиш, таҳлил қилиш ва баҳолаш;\n-Топотопокартага олинадиган ҳудудни ўрганиш ва у ердаги воқеа, ҳодиса ва жараёнларни ўзига хос хусусиятларини аниқлаш;\n-бўлажак топотопокарта дастурини (программасини) тайёрлаш;\n-буюртмачи билан биргаликда техник, ташкилий ва топотопокартани осон ва арзон йўл билан сифатли қилиб тайёрлаш йўлларини ишлаб чиқиш.\n2-босқич. Топотопокартани дастлабки нусхасини (оригиналини) тайёрлаш учун ташкилий ва амалий ишларни бажариш. Бу босқичда қуйидаги ишлар бажарилади:\n-топотопокарта мазмуни ва маъносини тузиш учун ишлатиладиган маълумотларни тайёрлаш ва уларни қайта ишлаш;\n- Топотопокартани математик асосини, яъни масштаби, проекцияси, ўлчамлари ва компоновкасини ишлаб чиқиш;\n-топотопокарта мазмуни, маъноси ва легендасини ишлаб чиқиш;\n-топотопокарта маъносини масштаб аниқлигида генерализация қилиб, унинг оригиналини (нусхасини) техник ва график жиҳатдан сифатли тузиш (чизиш);\n-топотопокарта тузишнинг барча этапларида ун маъноси ва сифатини редакция ва коррекура қилиш;\n3-босқич. Топотопокартани нашрга тайёрлаш ва чоп этиш. Бу босқич қуйидаги жараёнларни ўз ичига олади:\n-нашр оригиналини тайёрлаш;\n-нашр формаларини тайёрлаш;\n-топотопокартани нашр қили шва тиражини кўпайтириш;\n-топотопокартани нашрга тайёрлаш ва нашр қилишнинг барча босқичларида редакция ва корректура ишларини олиб бориш.\nМавзули топотопокарталарнинг муаллифлик макетлари (нусхаси) илмий текшириш институтлари, олий ў қув юртлари ва махсус ихтисослашган ташкилотлардаги юқори малакали мутахассислар, топотопокарта мавзуси бўйича ишлайдиган кишилар ва картограф муҳаррирлар томонидан тузилади.\nТопотопокарта муаллифлари қуйидаги тартибда иш олиб бориши мумкин:\n-топотопокарта тузиш ғояси пайдо бўлгандан сўнг унинг мазмуни аниқланади:\n-топотопокартани дастури тузилади;\n-манбалар ўрганилиб чиқилади;\n-топотопокартанинг дастлабки легендаси ишлаб чиқилиб кўрсатгичлар аниқланиб шкалалар танланади;\n-топотопокартанинг дастлабки эскизи нусхаси тайёрланади;\n-топотопокарта мазмунини бойитиш учун қўшимча кесма топотопокарталар, графиклар, схемалар тайёрланади;\n-топотопокартанинг тўлиқ легендаси ишлаб чиқилади;\n-топотопокартанинг муаллифлик нусхаси тузилади;\n-муаллифлик нусхасига тушунтириш хати ёзилади.\nТопотопокартани (программаси) дастури картограф-муҳаррир билан биргаликда тузилиши яхши фойда беради.\nТриангуляцияни лойиҳалашда ва жой рекогносцировкасида пунктлар орасида ўзаро кўринишни таъминлаш имконияти бўлмайди. Бундай ҳолда триангуляция пунктига ўрнатиладиган белги баландлиги ҳисоблаб топилади. Белги баландлигини аналитик усулда ҳисоблаб топишда В.Н. Шишкин формуласидан фойдаланилади\nБунда, L1 ва L2 –ўзаро кўриш имкониятини берадиган белги баландлиги;\nh1 ва h2 - йўналиш боши ва охирида жойлашган пунктлар асосидан, шу йўналишдаги тўсиқ учигача бўлган нисбий баландлик;\nа - визир чизиғини тўсиқдан юқори бўлиши керак бўлган баландлиги;\nf1 ва f2 – пунктдан тўсиқгача бўлган масофа учун ҳисобланган Ер эгрилиги ва рефракция учун тузатмалар.\n1.1 шаклда ва – белгилар асосига нисбатан тўсиқ ер сатҳларни нисбий баландликлари. АСВ - ер физикавий сатҳи, А ва В - мўлжалланган пунктлар жойи, С - тўсиқ ўрни, С1 – тўсиқнинг энг баланд нуқтаси, S1 ва S2 –С тўсиқдан А ва В пунктларгача бўлган масофалар, ва – катталиклар топографик харитадан аниқланади. Агарда тўсиқда ўрмон ёки бошқа бирон бир предметлар бўлса, у ҳолда уларни ердан баландлиги аниқланиб ва қийматларига қўшилади.


Сирдарёда 5 тонна пахта терган оилага кир ювадиган машина, 10 тонна учун эса музлатгич берилади\n18:25 / 09.09.2016\nСирдарё вилоятида пахта хом-ашёсини қисқа муддатларда йиғиб-териб олишни ташкил этиш мақсадида аниқ чора-тадбирлар ишлаб чиқилган. Бу ҳақда вилоят ҳокимлиги ахборот хизмати хабар берган.\nВилоятда катта харажатлар эвазига етиштирилган пахта хом-ашёсини ёғин-сочинли кунларга қолдирмасдан, қисқа муддатларда йиғиб-териб олишни ташкил этиш мақсадида, вилоят ва туман ҳокимликлари томонидан аниқ чора-тадбирлар ишлаб чиқилган.\nЖумладан, илғор теримчиларни рағбатлантириш тизими мавжуд ва бу вилоят аҳолисига етказилган. Хусусан, «ҳар куни терилган пахта учун нақд пул берилади».\nШунингдек, 5 тоннадан ортиқ пахта терган оилага телевизор, оиласи билан 10 тонна пахта терган хонадон эгасига музлатгич, кир ювадиган машина берилади, 15 тонна пахта терган хонадон эгасига эса — ўз маблағи ёки кредит эвазига — навбатсиз енгил машина берилади.\nҚолаверса, 5 кун давомида 750 килограммдан 1 тоннагача пахта терган илғор теримчига бепул телевизор берилиши ваъда қилинган.\n«Юртимизнинг гуллаб-яшнашида қишлоқ хўжалигидан, айниқса, пахта ҳосилидан олинадиган даромад муҳим аҳамиятга эга. Шу даромад эвазига халқимиз чиройли уйлар қуради, фарзандларига тўйлар қилади. Шу билан бирга, ушбу даромадлар эвазига шаҳар ва қишлоқларимизда янгидан янги мактаблар, шифохоналар, маиший хизмат кўрсатиш шохобчалари, корхоналар қад кўтаради, бу эса жойларда кўплаб янги иш ўринларини яратиш имконини беради.\nБу йилги етиштирилган ҳосил ҳар йилгидан мўл бўлди. У қисқа муддатларда йиғиштириб олинади ва муҳтарам Юртбошимизга берилган ваъданинг устидан чиқилади», — дея қўшимча қилинган вилоят ҳокимлиги ахборот хизмати хабарида.\nСирдарё пахта терими


Коронавирусни дори воситаларисиз енгиш мумкинми? — Sof.uz\nКоронавирусни дори воситаларисиз енгиш мумкинми?\n14.09 11:51 2592 Тиббиёт\nБугун АОКАда Коронавирусга қарши кураш штаби аъзоси Севара Убайдуллаева иштирокида брифинг ўтказилди. Брифингда аҳолидан келган мурожаат ва саволларга жавоб қайтарилди.\n— Коронавируснинг енгил даражасида дори воситаларисиз организм касалликни ўзи енгиши мумкинми?\n— Ҳа, шундай ҳам бўлиши мумкин. Аниқ маълумотларга кўра, контактда бўлган аҳолининг 80 фоизида касаллик симптомларсиз, яъни енгил даражада ўтади. Мазкур беморларда иммун тизим яхши ривожланган бўлади.\nБундай беморлар касалликни антибиотиклар ва бошка кучли дори воситаларисиз енгишлари мумкин. Бу ҳолатларда шифокорлар тавсияси ва назоратида иммун тизимни қўллаб туриш, шахсий гигиена қоидалари ҳамда карантин талабларига риоя қилиш ўта муҳим ҳисобланади. Шунингдек,\n- томоқни тез-тез турли эритмаларда чайиб туриш, кунига камида 8 марта;\n- кун давомида 3-4 литрдан ортиқ суюқлик ичиш;\n- соғлом овқатланиш, овқат рационида мева ва сабзавотларнинг бўлиши;\n- С витаминига бой маҳсулотлар: лимон, наъматак, малина чойларни ичиш, болғор қалампири, пиёз ва кўкатлар истеъмол қилиш;\n24.10 22:21 405 Жамият\n24.10 17:54 689 Тиббиёт\n24.10 13:54 170 Ўзбекистон